El projecte dels Camins Ramaders de Marina consta d'un ramal central que va de Llívia a Vilanova i la Geltrú i de dos variants, una que va de Bagà a Vilafranca del Penedès i l'altre que ens porta de Coll de Pal a Sallent.\nAvui hem fet la que circula per l'est, la que va de Coll de Pal a Sallent, com de Coll de Pal a la Pobla de Lillet no està permesa la circulació en cotxe hem començat la ruta en aquesta població.\nIniciem la sortida direcció a Santa Maria de Lillet per agafar la pista asfaltada que porta a Sant Jaume de Frontanyà, cal anar molt a poc a poc, la pista està glaçada i els cotxes van a on volen.\nA Cal Cintet seguim el camí cap a Sant Esteve de la Riba per agafar la pista que porta a Puigcercós.\nFa fred i cal anar amb cura amb els trams gelats, talment semblen una pista de patinatge.\nLa ruta prevista no la podem fer, una cadena barra el pas i no tenim més remei que seguir fins al càmping per carretera.\nSeguim vorejant la riera de Merlès fins a Santa Maria des d'on fem cap a Sant Pau de Pinós, el Soler de Lloberes i Cornet on fem una parada a dinar una mica.\nD'aquí i per la carena del Morral cap a Serraïma i Sallent on donem la ruta per acabada.\nÉs una ruta amb molts de trams asfaltats tot i això la seva varietat de paisatges i la sempre agraïda riera de Merles la fan una sortida interessant.\nEtiquetes de comentaris: Ba, Be, Sortides 2017-II\nPublicat per Toti a les 18:50\nD'Avià a Sant Miquel d'Olèrdola.\nDins del projecte dels Camins Ramaders de Marina ens faltava aquest tram per completar la ruta principal de Llívia a Vilanova i la Geltrú.\nHem quedat a Avià a les 9 i com sempre estem tots a punt per iniciar la ruta.\nPoc després d'iniciar la ruta, a la Bauma, ens trobem que el camí original que segueix el GR-1 ja no hi és, toca ruta alternativa fins a retrobar el track original i el GR-1.\nSeguim direcció a Sant Quintí i l'Esglesiola on fem parada a fer un tomb per l'església i fer unes fotos a les vaques que si no hi ha vaques, no hi ha sortida.\nSeguim cap a Sant Joan de Montdarn per tot vorejant la riera de Sant Cugat fer cap a Sant Cugat del Racó.\nEl dia és assolellat i de moment sense pols als camins, és aviat i l'herba encara es manté humida de la rosada de la nit.\nLa ruta prevista continua cap a Sallent però com aquest tram ja el tenim comprovat ens arribem a Castellnou de Bages a veure el monestir.\nSeguim per carretera fins a Santpedor on retrobem el track que havíem deixat a la torre del Moro.\nPel Poal fem cap a Manresa on tornem a agafar asfalt, asfalt que no deixarem fins al bosc de les Creus on agafem pista cap a Sant Pau de la Guàrdia.\nPer Can Martí, els Hostalets de Pierola, Masquefa i Sant Llorenç fem via a la serra de l'Ordal.\nPassat l'Ordal i pel turó de les Mentides fem cap a l'Arboçar, d'aquí i per carretera cap a Sant Miquel d'Olèrdola on donem la ruta per acabada.\nA estat una bona tirada d'uns 150 km amb una mica de tot.\nEtiquetes de comentaris: AlPe, An, Ba, Be, Sortides 2017-II\nJa teníem enllaçat de Masquefa a Sant Pere de Ribes i Vilanova i la Geltrú, ens faltava un tram fins al pantà de Foix per completar aquella zona.\nCom tením temps i no plou, ni en te ganes, tornem a fer la ruta de Masquefa fins a Canyelles a veure si podem arribar al pantà.\nCap a Sant Llorenç i els Espiells per agafar la C-243b fins a la cruïlla del Castell de Subirats. Anem pujant per la serra del Pi de Moió per tot seguit fer cap a l'Ordal i d'aquí al Turó de les Mentides.\nLa baixada de la Serra de Riés és prou dreta i plena de rocs per agafar-so en calma i tranquil·litat. Parada a si, ara també que anem amb el Duc i la Rumba i tenen ganes de corra una mica.\nEn un tres i no res som a l'Arboçar i per Sant Pere Molanta fem cap a Canyelles on seguim per la Muntanya del Mar per agafar la pista a la Casa Alta.\nTot i que el cel està una mica enteranyinat des del Pla de les Palmeres hi ha unes bones vistes de la costa.\nUna mica de baixada i ja som al Pantà de Foix, com ja és hora de dinar anem a veure si ens en volen donar que ja hi ha una mica de gana.\nUna bona matinal d'uns 70 km per zones distretes i tranquil·les.\nEtiquetes de comentaris: AlPe, An, Garr, Sortides 2017-II\nPel Boumort i la Baronia de Rialb\nDesprés d'un bon esmorzar i passades les deu sortim d'Organyà direcció a Cabó.\nA poca distància deixem la carretera a Cabó per seguir la que puja a Montanissell, carretera que deixarem ven aviat per seguir el camí dels dòlmens.\nFem parada al dolmen de les Cobertrades i al de Colomera per seguir ven aviat cap a Cabó on després de la foto a Sant Serní agafem la pista que puja al prat Montaner.\nParada obligatòria al prat a gaudir de les vistes i de l'aire fresquet de la zona.\nTot xino-xano, anem baixant cap a la Coma d'Orient per seguir el camí cap a Hortoneda on poc abans seguim la pista cap al Banyader.\nVolem fer cap a Carreu però el camí està tancat, mitja volta i a buscar la pista que puja al refugi del Boumort.\nCom ja és hora de dinar fem parada a la fonteta de Perauba a treure una mica la gana, asseguts al sol que l'aire és fred i a l'ombra no s'hi està gaire còmode.\nEl refugi està ple de cotxes, estem en temps de Brama i la gent sembla que s'hi comença a interessar.\nCap al Coll de Llívia i la Collada de la Creu de Ferri on agafem carretera fins passat Bóixols on seguim la pista que porta a la Rua.\nAquest tram fins a prop de la cruïlla de Maçaners és distret, en baixada i ple de rocs el fan interessant.\nVolíem seguir cap al Puig i fer cap a Peramola però com anem una mica tard fem via pel pantà de Rialp fins a Ponts.\nUna cerveseta a la Pedra Negra tot comentant la sortida i cap a casa que ja és fosc i negre.\nEtiquetes de comentaris: AlUr, No, PaJu, Sortides 2017-II\nAnem a la Brama\nJa fa uns quants anys que entre el setembre i l'octubre anem a veure la brama del cérvol.\nEnguany hem triat les muntanyes de la Pobla de Lillet, cap a la zona de la casa Nova.\nIniciem la ruta a Vilada, després d'un bon dinar a Cal Candi, direcció a Comelles i Sant Roma de la Clusa.\nAl prat Gespador fem parada a veure com està el tema dels bolets, res, ni tan sols un de mostra, això si, ja es comença a sentir la Brama, la del Catllaràs .\nPel Xalet de Catllaràs fem via a La Pobla de Lillet i d'aquí fins al Clot del Moro on tenim lloc al refugi de les Quatre Cases.\nÉs mitja tarda i des del refugi a tocar del Clot del Moro també se senten els cérvols bramant amb força.\nCom és aviat ens arribem al poble a fer un tomb que sembla que avui comença la Festa Major.\nSón al voltant de les set quant anem pujant cap al Collet on deixem el cotxe al pla, just abans de les tanques.\nEs impressionant, cérvols bramant per tots cantons, sembla que estiguem rodejats per tot arreu.\nJa és fosc quan baixem fins al refugi a sopar una mica, després un cafetó a la Pobla tot escoltant el repic de campanes que anuncien l'inici de la Festa Major.\nDe bon matí tornem a pujar al collet a veure que, res, sembla que els cérvols estan de vacances, tanmateix com els bolets.\nPel Coll Roig fem via a la Pardinella i Sant Genís de Gavarros on hi ha la tanca per pujar al refugi de Coll de Pal.\nMitja volta per anar baixant cap a l'Estret i el Moli de Riutort on donem la ruta per acabada.\nBona zona i bona Brama, potser l'any que ve i tornarem.\nEtiquetes de comentaris: Be, Sortides 2017-II\nPel Bages sud\nAquest cop hem fet una barreja de rutes fetes fa una bona colla d'anys per la zona del Bages.\nDesprés d'esmorzar iniciem la sortida a Monistrol de Montserrat direcció a Manresa per agafar la pista que puja a Cal Pinsà.\nEl camí està una mica trencat i la pols comença a fer-se notar, està sec, tot està molt sec.\nPassem la BV-1123 i seguim cap a Can Simonet per Santa Margarida fem cap al Club de Golf on fem un tram de la C-55 per seguir el camí cap a Can Font.\nFins al Pont de Vilomara per seguir el camí que ens porta a la casa Nova i Santa Creu de Palou.\nEs fa necessari que plogui, les rieres que habitualment porten aigua estan ben seques.\nDesprés d'un tomb pel Putxet fem via cap al Puig de la Balma on poc abans fem parada a dinar una mica. Cap a Mura i per la BV-1221 fins a Talamanca per seguir la pista cap a Can Vila on poc després ens trobem el camí tallat per una cadena.\nMitja volta i per un camí alternatiu fins a trobar un altre cop la BV-1221 per fer drecera fins a retrobar el track.\nPassat el càmping retrobem el track que ens porta a Sant Esteve i als Tres Salts del Llobregat on fem una parada, d'aquí cap a fer una cerveseta i cap a casa que ja es hora.\nEl poble de Mura\nEtiquetes de comentaris: Ba, Sortides 2017-II\nPel Baix Llobregat, el Bages i l'Anoia\nCom ha plogut una mica i sembla que no hi haurà pols hem sortit amb el Range a fer un tomb.\nHem quedat passat Olesa, al camí de la Puda des d'on pugem cap al Coll de les Bruixes per tot seguit baixar fins a Can Prat a esmorzar una mica.\nRefem el camí fins al Ventaiol per fer cap a Monistrol de Montserrat des d'on fem cap a Morrolius.\nEl sol comença a fer acte de presència, tot i això no fa calor i la pols de moment no fa acte de presència.\nLes vistes de Montserrat des de diferents angles és prou gratificant.\nSeguim cap a Can Simonet per tombar cap a la Bauma Gran i agafar la BV-1123.\nD'aquí cap a la BP-1101 fins al bosc de les Creus on fem parada a veure l'obra.\nCap a Montserrat Parc i el coll del Bruc per baixar per Cal Jaume fins a Castellolí on donem la ruta per acabada.\nUna matinal distreta amb bones vistes de Montserrat.\nEtiquetes de comentaris: An, Ba, BaLl, Sortides 2017-II\nPublicat per Toti a les 17:15\nDe Sant Quirze de Besora a Guardiola de Berguedà\nA l'última sortida ens va quedar pe gravar el tram del Clot del Moro fins a Guardiola, no sabem per quin estrany motiu es van parar les tres càmeres que portàvem.\nCom ens agrada tenir un petit record de tot el que fem, vam decidir tornar al lloc a fer un petit vídeo de la zona tot aprofitant una altra ruta que teníem més o menys preparada.\nDesprés d'un bon esmorzar a Sant Quirze, iniciem la sortida direcció a Montesquiu per seguir la carretera a Sora, on tot seguit agafem la pista que puja cap a Sovelles, no la podem seguir gaire aquesta pista, al Serrat trobem un indicador de prohibit el pas, no sembla gaire legal però com no és qüestió de buscar soroll, girem cua i llestos.\nSeguim per la BV-4655 direcció a Sora on poc abans agafem la pista que puja cap al Castell i que vorejant el rec de Tremolosa en porta fins a Alpens.\nCap a Serrallonga de dalt per tombar cap al nord direcció a Viladonja i Sant Esteve de la Riba on agafem la pista que porta a Santa Eugènia.\nA prop de Sant Jaume de Frontanyà seguim la pista asfaltada que ens porta a la Pobla de Lillet tot vorejant el torrent de Solls.\nEl dia és assolellat i no fa massa calor, tot i això la pols segueix fent acte de presència en els camins, una mica de pluja aniria força bé, els boscos ho agrairien.\nJa som al Clot del Moro on fem parada a dinar al costat del xalet Güell i la capella de Sant Jaume.\nDesprés de mirar que totes les càmeres funcionen seguim la ruta cap al refugi d'Erols on fem parada a consultar com està el tema per la Brama del Cérvol.\nSeguim cap a la Pardinella de Gavarrós per baixar cap a la carretera B.402 per l'Estret i d'aquí fins a Guardiola de Berguedà i cap a casa.\nEtiquetes de comentaris: Be, Os, Ri, Sortides 2017-II\nAquesta zona del Berguedà és d'aquelles que cal fer dues o tres vegades l'any, els seus paisatges i els boscos i fagedes o aconsellen.\nÉs una bona zona també per anar a veure la Brama del Cérvol a la tardor.\nDesprés d'un bon esmorzar sortim de Can Rosal direcció cap a Montsent, on tombem per baixar cap al pantà de Fuives per, tot vorejant la riera de la Portella pujar cap a Sant Miquel de les Canals.\nL'accés a Sant Miquel en cotxe està tancat, hi ha una barrera al mig del camí i no es pot passar, mitja volta i a seguir la ruta que ens queda molt de camí.\nCap a la casa dels Frares, la Quar i Sant Benet de Vilaplana per fer cap a la C-26 a prop de Borredà.\nEl cel està clar, molt clar i amb un bon sol, tot i això no fa encara massa calor, això si, la pols comença a fer presencia.\nCap a Sant Sadurní de Rotgers on fem parada a dinar a l'ombra agradable d'una bona colla de pins.\nEs nota que fa dies que no plou amb insistència, els boscos estan bastant secs, una mica d'aigua no aniria gens malament.\nSeguim cap a les Lloberes per deixar la serra del Picancel i entrar a la del Catllaràs per l'obaga d'Ardericó.\nDirecció al refugi per una esplèndida fageda on sembla que de cop i volta s'ha fet de nit.\nBaixem cap al xalet de Catllaràs i Sant Maria de Lillet per pujar al Clot del Moro per la collada de Merangues.\nUn altre cop cara amunt per fer cap al refugi d'Erols i la Pardinella tot passant pel coll Roig, una zona de terra vermella amb petites formacions força divertides.\nJa de baixada per l'Estret fins a la Mina del Petroli i la carretera B-402 que ens porta a Guardiola de Berguedà on donem la ruta per acabada.\nBona ruta pel Berguedà amb una mica de tot, boscos de pins, alzines, fagedes esplèndides, pujades, baixades, rocs, pols, fang i uns quants cérvols despistats.\nPel Montnegre i el Corredor\nAquest cop en Quim ens ha fet de guia pels seus territoris, zona no gaire coneguda per nosaltres.\nQuedem a Calella per iniciar la ruta tot vorejant la riera de Calella per fer cap al Coll de l'Era des d'on seguim pista fins a Hortsavinya.\nEl dia és assolellat, fa molta calor i com fa temps que no plou, la pols és considerable.\nCap a Furiosos, vorejant la riera del mateix nom, des d'on fem cap a la Batllòria a tocar de Sant Celoni.\nTombem cap al sud per arribar-nos a Ca l'Audell on fem parada a refrescar-nos una mica que fa molta calor i estem assedegats.\nLlastima de la sequedat que hi ha perquè el paisatge val la pena, boscos de pins, alzines, roures i castanyers és el que anem trobant tot fent camí.\nSeguim ruta cap a Santa Maria de Montnegre i el turo Gros on fem parada al costat de la torre de vigilància.\nCom ja s'acosta l'hora de dinar fem cap un altre cop a Ca l'Audell a fer els honors a un bon arròs.\nTot paint el dinar ens acostem a l'ermita de Sant Martí del Montnegre a fer una visita.\nJa de retorn cap a Calella per Can Carreres tot fent parades a gaudir de les bones vistes de la costa.\nUna bona sortida d'uns 60 km pels boscos del Montnegre i el Corredor.\nEtiquetes de comentaris: Ma, Sortides 2017-II, VaOr\nLes serres d'Odèn i Port del Comte 2017\nAquesta ruta la vàrem fer per primer cop el juny del 2016 i és d'aquelles que val la pena fer un cop l'any, la zona per on transcorre prou s'ho val.\nDesprés d'un bon esmorzar a Sant Llorenç de Morunys fem cap al coll de Jou per iniciar la ruta cap al refugi de la Bòfia, el sol comença a escalfar una mica però com estem a uns 2.000 metres d'altitud l'aire fresqueja i s'està prou bé.\nSeguim ja cap a la zona de la Ginebrosa per fer parada a veure el forat de la Bòfia, sembla que té uns 30 o 40 metres de profunditat i s'utilitzava com a pou de glaç.\nBaixem cap al prat de Brotons on agafem la pista que porta al prat Llong, tot això sembla que a l'hivern i si hi ha neu, s'utilitza per fer rutes amb raquetes.\nDel refugi de prat Llong fem cap a la cabana d'en Sangonelles per una pista prou trencada i plena de rocs, sembla que hem deixat la zona d'influència de les pistes d'esquí i els camins ja no són tan planers.\nPoc després de la cabana trobem el camí tallat, un pi de grans dimensions ens barra el pas, mitja volta i cap a buscar una alternativa.\nMirant els mapes veiem que hi ha un camí que fen un tomb per l'aparcament de les pistes de Tuixent ens apropa al track uns metres després del pi caigut.\nPer una pista prou trencada i amb força de tot fem cap a Ossera, hem baixat 900 metres d'altitud en un tres i no res.\nD'Ossera fem via a l'Alzina d'Alinyà pel coll d'Ares per seguir per carretera fins a prop de Llinars on agafem pista cap al coll de Veça i la collada de l'Estany.\nEls boscos, els prats, els camins, l'aigua, tot està quasi perfecte, sobretot a dalt de tot, allà on s'acaba el camí.\nEn un moment ens presentem al Xalet, com sembla que anem bé de temps fem cap a Sant Llorenç per la drecera de coll de Jou.\nÉs una ruta d'uns 100 km realment extraordinària, ha valgut la pena tornar-la a fer.\nEtiquetes de comentaris: AlUr, So, Sortides 2017-II\nDe Geocatxes per l'Anoia i el Bages\nAquest cop hem anat a fer una zona que tot i estar a prop de casa es ven desconeguda.\nIniciem la cacera a Sant Pau de la Guàrdia on trobem el primer geocatxe abans de fer camí cap a Canyelles.\nD'aquí i per Can Serra fem cap a Sant Vicenç i Rajadell on poc abans fem el segon geocatxe, aquest està ven amagat i costa una mica de trobar.\nCap a Sant Miquel i Sant Salvador per Cal Casanoves fen parada abans a la font del Rauric a veure si fem un altre geocatxe.\nEl lloc és encantador, una petita balma amb un salt d'aigua és el que hi trobem a la font, el geocatxe no el sabem veure.\nEstem a tocar de Manresa quan tombem direcció a Sant Salvador de Guardiola a veure si trobem un geocatxe situat a la zona de trial, aquest tampoc el trobem, sembla que ja no hi és.\nSeguim fins a Sant Salvador on donem la matinal per acabada que ja és hora d'anar a dinar.\nUna sortida per una zona distreta i amb tres geocatxes al sac.\nEtiquetes de comentaris: An, Ba, Sortides 2017-II\nPublicat per Toti a les 17:00\nAprofitant que estàvem a Andorra ens hem arribat a veure si podíem fer la ruta de les Marmotes per la zona de Soldeu-El Tarter.\nIniciem la ruta a l'aparcament direcció a la Riba, de moment tot i que van pronosticar pluja, el dia és assolellat i no fa gaire fred.\nDe la Riba fem cap a la Collada del Cap per camins prou arranjats però amb uns pendents considerables, cal pedalejar fort per pujar.\nLes vistes de la zona són impressionants i tot i que és molt d'hora les marmotes comencen a treure el cap.\nAnem tirant cap a la collada per camins que drets i costeruts, això si, sempre amb l'atenta mirada de les divertides marmotes.\nJa som a l'estany Primer on fem parada a fer un tomb i a veure si trobem un geocatxe que hi ha per la zona del Mirador de les Marmotes.\nJa de tornada refem el camí fins al Cap del Bosc on seguim la pista direcció al refugi del Pla.\nUn bon grapat de vaques i cavalls pasturen amb tota la tranquil·litat de la muntanya.\nEn un tres i no res tornem a ser al punt d'inici de la ruta, aquest últim tram és de baixada i la cosa a estat més descansada.\nUna sortida per una zona desconeguda amb una mica de tot i l'afegit de la companyia de les marmotes.\nEtiquetes de comentaris: And, Sortides 2017-II\nPublicat per Toti a les 14:30\nVorejant la Muntanya\nAquesta sortida ens ha portat a vorejar quasi tota la muntanya de Montserrat.\nSortim de l'estació del cremallera de Montserrat cap a la font del Valdiri i Cal Piteu per fer parada a esmorzar una mica a la font de l'Avenc de la Dona Morta.\nPassat el torrent d'Alba fem cap a la carretera que va a Cal Calcina per seguir direcció Cal Pinsa on fem cap fins al torrent a veure si trobem un geocatxe.\nFa sol, el cel està clar i les vistes de Montserrat des de les diverses posicions és espectacular.\nFins a la BV-1123 per seguir el camí que puja al Raval on ens acostem al Serrat Rodó a veure si fem un altre geocatxe.\nSeguim el GR-4 i per la Balma Gran fins a tocar un altre cop la BV-1123 que seguim fins al bosc de les Creus.\nEntre pins cremats i matolls que comencen a verdejar fem cap a Sant Pau de la Guàrdia i el Coll del Bruc on seguim pista cap a Ca n'Aguilera.\nPoc abans hem fet parada a la font d'en Sala a refrescar-nos una mica i a fer un geocatxe més.\nUna matinal d'uns 40 km amb vistes de diferents localitzacions de la muntanya de Montserrat.\nPublicat per Toti a les 19:25\nBuscant geocatxes per l'Anoia\nPer no perdre el costum hem sortit a fer un tomb a veure si trobem uns quants geocatxes, no ho sembla però això enganxa.\nFins a Jorba per pujar a Clariana per les Ulleres i seguir fins al pantà de Tous per Cal Rosic.\nA prop de la presa del pantà trobem el primer geocatxe, ens ha calgut fer un camí una mica costerut per arribar-hi.\nParada a l'Eucaria a veure l'ermita i d'aquí cap a l'ermita de la Mare de Déu de la Roqueta pel coll de Cal Marquet.\nPassat el Coll veiem una plantació d'uns arbres desconeguts per nosaltres, són molt alts, prims i amb quatre fulles a dalt de tot.\nCap a l'alzina de Cal Gol i el mirador de la Fou, bones vistes de la Fou des d'aquí dalt.\nD'aquí ja cap a la Tossa on donem la sortida per acabada que ja és hora de dinar.\nEtiquetes de comentaris: An, Sortides 2017-II\nUna Contrabandistes (Adrall-Adrall)\nAquest cop hem fet una Contrabandistes circular, sortida i arribada a Adrall a l'Alt Urgell.\nSón passades les nou quan iniciem la sortida direcció a la Seu d'Urgell per pujar a Calbinyà on agafem pista cap a Andorra.\nDes de les sis del matí que estem llevats i com la gana comença a fer força fem parada al Coll de Jou a esmorzar una mica.\nLes vistes des de la zona són d'agrair, el dia és assolellat i fa pinta que farà força calor.\nSeguim cap al refugi per les Bordes d'Escàs per continuar cap al Pic Negre, tot pujant el Jimny sembla que fa una mica el burro, potser està cansat de tant pujar.\nParada al Pic Negre a fer les fotografies de rigor i fruir una mica de les vistes.\nCap al Clam de Claró a veure la T1, uns dels camins està ple de neu i sembla que no podrem passar, mitja volta i a seguir per l'altre.\nLa furgoneta Volkswagen està plena de pintades, pintades de publicitat de tallers, grups i empreses relacionades amb el món del 4x4, no m'agrada, durant més de trenta anys s'ha conservat intacta i ara en quatre dies una colla que tindrien de donar exemple, l'han omplert de pintades.\nJa que som aquí aprofitem per buscar el geocatxe que hi ha amagat en aquesta zona.\nFins a la Rabassa per fer carretera cap a Os de Civís per Sant Julià de Loira, això si, una parada a una benzinera a fer una mica de benzina que el Jimny gasta molt i té un dipòsit molt petit.\nFins al Coll de Conflent per pista una mica pedregosa i amb una mica de pols.\nUna parada al Coll a estirar una mica les cames i gaudir de la tranquil·litat de la zona, una colla de ciclistes i una parella que han pujat amb una Vespa fa estona que ho fan.\nCom comença a ser hora de dinar fem parada a les Bordes de Conflent, al costat d'un rierol i a l'ombra que el sol apreta fort.\nAmb la panxa plena seguim direcció a la creu de Bedet per baixar cap a Santa Magdalena, on fem parada una estona junt amb una colla de 4x4 francesos.\nJa som a Sant Joan de l'Erm, parada i reunió a veure què fem, anem una mica tard i cal decidir per on seguim.\nAl final decidim seguir el track previst cap a la Torreta de l'Orri, sembla que han arranjat el camí, l'última vegada que hi vàrem passar estava força malament.\nVolíem fer la tornada per la Portella però hi ha una raconada de neu que talla el camí, com és molt tard i no podem perdre temps fem mitja volta cap a la Basseta fins a retrobar la ruta clàssica cap al Port del Cantó.\nLa ruta prevista passa per Argestues i Noves de Segre però com anem tard i ens queden més de dues hores de carretera fins a casa decidim donar la ruta per acabada en tocar l'N-260.\nMolt bona ruta, més de 150 km amb zones i paisatges de "encanto" que diuen.\nLa T1 del Pic Negre\nEtiquetes de comentaris: AlUr, And, Paso, Sortides 2017-II\nAquest cop seguirem la ruta que vàrem deixar la setmana passada a Igualada, la continuàrem fins a Torà.\nPer Sant Jaume de Sesoliveres fem cap al Parc Eòlic de Rubió per Cal Cornet, Ca la Pepa i Can Benet.\nAquí tot esmorzant mirem de buscar un geocatxe amagat molt a prop d'un aerogenerador, no el trobem, deu estar molt ben amagat.\nSeguim per la BV-1031 fins al dolmen dels Tres Reis, tot i que sembla que no hi ha manteniment de la zona, està prou ben conservat.\nCap a Sant Martí de Maçana a fer unes fotos i d'aquí cap a la Manresana a veure la torre.\nEl dia és assolellat, la calor comença a collar i els gossos només busquen l'ombra.\nDe la Manresana cap a Sant Ermengol tot mirant de trobar els geocatxes de la batalla dels Prats de Rei.\nSant Ermengol està en runes i molt descuidat, les herbes i els matolls se l'estan menjant.\nDe Sant Martí de Sesgueioles fem cap al parc eòlic de Pujalt on alguns dels aerogeneradors estan enmig del sembrat, fan goig i tot.\nA Santa Maria d'Ivorra fem una parada a l'ombra a estirar una mica les cames i fer una cerveseta que la calor fa venir set.\nD'aquí cap a Torà on donem la ruta per acabada, fa molta calor i no és qüestió d'anar voleiant amb aquest temps.\nInformació de la Manresana\nEtiquetes de comentaris: An, Sega, Sortides 2017\nDe l'Alt Penedès a l'Anoia\nAquest cop hem anat a buscar uns geocatxes a prop de casa, entre Vilafranca i Igualada.\nDe Vilafranca i per camins estrets i asfaltats fem cap a l'Església de Santa Maria de Vallformosa fen parada abans a veure la boca del refugi de l'aeròdrom Republicà de Pacs/Vilobí.\nA Santa Maria i ha amagat un geocatxe, estem al lloc, però no el sabem trobar, deu estar molt ben amagat.\nCap a Guardiola de Font-Rubí per camins entre vinyes esplendoroses, estem a la terra del cava.\nA l'Avella canviem les vinyes pels boscos de la muntanya de la Capçalera del Foix.\nPer aquesta zona també hi ha uns quants geocatxes, en especial i el més espectacular és la cova de l'Arena.\nFem cap a Font-Rubí per baixar a les Cases Noves, aquí tenim una bona colla de camps de sembrats, sembrat que a voltes és més alt que el Jimny.\nCreuem la Serra d'Ancosa per fer cap a la Llacuna, Santa Maria de Miralles i d'aquí a l'ermita de Sentfores pel bosc de la Muntanya.\nD'aquí fem cap a Sant Jaume de Sesoliveres on donem la ruta per acabada.\nHa estat una ruta d'uns 50 km entre l'Alt Penedès i l'Anoia prou recomanable.\nInformació Cova de l'Arena\nEtiquetes de comentaris: AlPe, An, Sortides 2017\nUn tomb pel Ripollès\nAl voltant de les nou anem arribant al restaurant el Llach on hem quedat per iniciar la ruta.\nSon ja passades les nou quan fem camí cap a Ribes de Freser i Pardines per fer la Collada Verda on fem parada a esmorzar a la zona del refugi.\nDe Camprodon cap a Beget per Font-Rubi on sembla que s'està celebrant el campionat del món de Trial.\nDe Beget fem el tomb cap a Sant Pau de Segúries per pujar cap al Mirador de l'Avi on fem parada a dinar.\nSeguim direcció als Gorgs i l'ermita de Santa Llúcia per baixar poc després a Vallfogona per la serra del Puig.\nEl dia ens acompanya, tot i fer sol no fa massa calor, els boscos, les fagedes i els prats està exuberants.\nPer la serra de Milany fem cap a Santa Maria de Besora on donem la ruta per acabada que per avui ja n'hi ha prou.\nÉs una ruta d'un 115 km distreta i amb una mica de tot, boscos, fagedes, prats, vaques, cavalls i amb bones vistes als cims de les muntanyes.\nUna part d'aquesta ruta és molt gratificant fer-la un parell de cops l'any, una als voltants de l'estiu i l'altre a la tardor, les fagedes per les quals transcorre estan esplendoroses en aquestes èpoques.\nInformació de Santa Llucia de Puigmal\nEtiquetes de comentaris: Ri, Sortides 2017\nPer l'Ordal i el Garraf\nNo havíem estat mai per la zona de Vallirana i com hem sentit que des de les seves muntanyes hi ha bones vistes hem fet una ruta per la zona i de pas pel Garraf i les serres de l'Ordal tot fen camí cap a casa.\nIniciem la ruta al castell de Gelida per pujar a continuació al Puig d'Agulles, les vistes de Montserrat i la zona de l'Alt Penedes i l'Anoia des d'aquí són impressionants.\nBaixen cap al Coll de l'Ordal per seguir l'N-340 fins a la Solana on agafem la pista que porta a la cova del Polvorí i al Puig Vicenç.\nCap a Begues tot fen alguna parada a veure si trobem uns geocatxes.\nPer la serra de la Guàrdia fem cap a la Plana Novella on fem parada al Monestir Budista a fer un tomb i unes fotos.\nDe la Plana al Jafre, el poble abandonat per la fil·loxera situat en el Parc del Garraf.\nFins a Olivella i l'Arboçar per fer cap a l'N-340 per la serra de Riés.\nUna ruta entretinguda amb la decepció de les vistes des de Vallirana, l'únic que es veu des dels punts elevats són cases i més cases.\nInformació de la Cova del Polvorí\nEtiquetes de comentaris: BaLl, BaPe, Garr, Sortides 2017\nDe Sant Corneli a Cardona\nAquest cop hem quedat a dalt a Sant Corneli per fer una zona de Peguera que teníem pendent, el glaç i la neu no ens deixaven passar.\nTot esperant que anés arribant la colla hem aprofitat per buscar un petit geocatxe que hi ha a la plaça.\nIniciem la ruta cap al Coll de la Creu de Fumanya on poc abans passem pel lloc conflictiu sense cap entrebanc, tot i que encara queda alguna raconada de neu es pot passar sense cap dificultat.\nSeguim cap a les cases de les mines on tenim una incidència mecànica que ens impedeix continuar tota la colla.\nEntre una cosa i l'altra a passat una bona estona, decidim fer una retallada a la ruta deixant una zona per un altre dia.\nSeguim cap a Peguera i Cal Sec per anar baixant fins a la Creu del Padró on tombem direcció sud fins a Sisquer.\nEls boscos i prats comencen a estar ufanosos, els diferents verds alegren els paisatges de la zona.\nPer pista asfaltada ens arribem al pont de Ca n'Espigard on fem parada a dinar al costat de l'Aigua d'Ora.\nCap a Busa per una fageda amb una pista costeruda i plena de rocs que fa necessària la reductora.\nA la Valldora seguim cap a la Mora per arribar-nos a la C-26 per la Pineda, no ha pogut ser, un senyal de\nprohibit no ens deixa passar.\nMitja volta i a seguir la pista asfaltada fins a la cruïlla de l'hotel Majoral on trobem dos petits helicòpters aparcats al mig del prat.\nDe la C-26 anem tirant cap a les instal·lacions de Serracanya i la Devesa on tenim previst seguir cap a Serrateix.\nEs comença a fer tard i com estem a tocar de Cardona decidim fer drecera i donar la ruta per acabada.\nInformació de les mines de Cercs\nEtiquetes de comentaris: Ba, Be, So, Sortides 2017\nPer les serres de Rubió, Castelltallat i Pinós\nAprofitant que fa un bon dia anem a fer un tomb per les serres de Rubió, Castelltallat i Pinós.\nAquesta ruta ens porta a trepitjar quatre comarques, Anoia, Bages, Solsonès i la Segarra, tornant per l'Anoia, ja que és una ruta circular.\nSortim d'Igualada per la pista que porta a Cal Tous i que ens apropa a la serra de Rubió on fem parada a la zona del parc Eòlic.\nTot i que hi hem passat moltes vegades ens agrada fer una parada sota els molins i més si fa una mica de vent i estan en moviment.\nFins a Ca l'Ignasi on agafem el GR-7 que ens porta a la pista asfaltada que ens apropa al castell de Castellar.\nVorejem la riera de Maçana per pujar poc després fins al castell, parada, visita, fotos i a tornar-hi.\nEl camí que teníem previst per baixar cap a Castellar està tallat, una roca immensa ens barra el pas, ens cal agafar la pista que porta a Cal Caselles i d'aquí a Castellar.\nSeguim cap a Fonollosa tot fent parada abans a l'alzina Grossa de Querol, arbre declarat monumental el 1991.\nSeguim cap a la serra de Castelltallat per fer parada a veure l'església de Sant Miquel i l'observatori i el castell de Castelltallat.\nD'aquí i per pistes amples i planeres ens arribem al monestir de Cellers on fem parada a dinar que anem una mica tard.\nTot dinant aprofitem per buscar un geocatxe que hi ha per la zona, és el GC4NAGW i el trobem ben amagat sota una pedra.\nCap a Pinós que està molt a prop a veure la Rosa dels Vents del Centre Geogràfic de Catalunya i cap a Claret falta gent.\nDe Claret fins a Sant Serni per baixar a l'Aguda on fem parada a visitar el castell i el Santuari de Santa Maria.\nFins a Torà a fer una parada a refrescar la gola i d'aquí cap a casa que per avui ja en tenim a prou.\nInformació del castell de Castellar\nEtiquetes de comentaris: An, Ba, Sega, So, Sortides 2017\nPel Penedès i el Garraf\nAprofitant que cap a la muntanya encara hi ha força neu hem fet un tomb cap a la platja que feia temps que no hi anàvem.\nComencem a prop de Sant Sadurní per la pista que puja al castell de Subirats.\nVisita al castell i a veure si trobem un geocatxe amagat a la zona.\nPer la Serra del Pi fem cap a l'Ordal per pujar al turó de les Mentides on fem parada a esmorzar.\nFa un bon dia i tot i estar el bosc una mica humit de les últimes pluges, comença a collar la calor.\nBaixem cap a Olesa de Bones Valls per seguir fins al Puig Crespinell i l'escola de Natura de Can Grau.\nAquí aprofitem per buscar un altre geocatxe amagat a prop de l'Observatori Astronòmic del Garraf.\nEls camins, amples, planers i sense pols es deixen seguir sense cap dificultat.\nCap a Olivella i el Rourell on fem parada a estirar una mica les cames, jo i el Duc.\nUn tram d'asfalt vorejant la urbanització de Mas Milà per agafar la pista cap als Sumidors i d'aquí a la C-15B fins a Sant Pere de Ribes.\nHan estat uns 43 km prou agradables entre boscos, vinyes i oliveres.\nInformació del castell de Subirats\nEtiquetes de comentaris: AlPe, Garr, Sortides 2017\nPel Bages i el Berguedà\nTeníem pendent un tram d'una ruta pels voltants de Súria, el camí estava tallat per una esllavissada i no vàrem poder passar.\nAprofitant que fa un bon dia hem tornat a fer la ruta, aquest cop amb alguna variant a fi de conèixer llocs nous.\nSortim de Súria cap a Coaner on fem parada a esmorzar que ja toca.\nSeguim cap a Claret dels Cavallers per la serra de Robiralta per pujar poc després cap a Saló per la BV-3002.\nD'aquí fem cap a Sant Andreu d'Horta, Santa Cecília i Cardona per les Tres Serres.\nCom fa dies que no plou els camins estan plens de pols, molta pols.\nDe Cardona fem via cap a Navel per tot seguit tombar cap a l'est fins a Serrateix.\nTombem direcció a Sant Cugat per fer cap a la Torre de Castellnou i d'aquí a Sallent on donem la ruta per acabada.\nAquest cop hem pogut fer tota la ruta, l'esllavissada ja estava resolta, l'únic entrebanc a estat un petit tram en què el camí ara és un camp de sembrat.\nUna ruta entretinguda d'uns 90 km entre el Bages i el Berguedà.\nInformació de Coaner\nEtiquetes de comentaris: Ba, Be, Sortides 2017\nDe l'Anoia a les Garrigues\nEm varen comentar si coneixia la construcció dels Ibers de la Fortalesa dels Vilars d'Arbeca, doncs no, no ho coneixia.\nCom ens agrada anar als llocs per camins vam obrir l'Oziexplorer i entre els tracks que tenim i d'altres d'inventats en un tres i no res ja tenim una ruta fins a Arbeca.\nComencem la ruta a Santa Margarida de Montbui direcció a Miralles per la serra de la Portella per fer cap als Segarresos.\nCap a la serra del Pany per arribar-nos a Sant Magí de la Brufaganya on fem parada a esmorzar una mica amb la frescor de l'aigua de les fonts.\nD'aquí fem cap al monestir de la Mare de Déu de la Bovera per la costa dels Penjats on mirem de trobar un geocatxe que sembla que hi ha amagat a la zona.\nCap a Maldà, Arbeca i la Fortalesa dels Vilars on donem la ruta per acabada.\nHan estat uns 95 km la majoria per pistes amples i planeres entre boscos humits, camps de sembrat, vinyes i oliveres.\nInformació de la fortalesa dels Vilars d'Arbeca\nEtiquetes de comentaris: An, CoBa, Gar, Sortides 2017\nUn tomb per Peguera I\nEl passat desembre vam mirar de fer aquesta ruta però unes plaques de glaç al mig del camí ens van impedir continuar poc després de l'inici.\nCom fa uns quants dies que no fa fred ho hem intentat de nou creient que ja no hi hauria gens de glaç.\nEns trobem a la Rodonella i tot esmorzant fem coneixença d'un nou membre a la colla.\nPassades les deu, iniciem la sortida direcció a Sant Corneli per agafar la pista que porta al Querot i al Coll de la Creu.\nPoc abans del Coll i en el mateix lloc de l'última vegada no podem seguir, aquest cop el gruix de neu és important i ens impedeix continuar.\nMitja volta i cap a la BV-4025 per les mines del Clot per fer via fins a Peguera per Cal Coix on trobem un altre entrebanc.\nAl bell mig del camí i just passada la font ha caigut un roc de dimensions considerables, el Jimny que és petitet passa, molt just però passa, els altres a fer la volta per la carretera.\nSeguim cap a la Collada i el Coll dels Prats per agafar direcció a Bonner i Saldes pel túnel de l'Avi.\nCap al Coll de la Creu i per la pista de Sant Sebastià fem cap a la C-16 on seguim fins a la Rodonella on donem la sortida per acabada.\nNo hem pogut fer tot el que volíem, hi ha massa neu, quan la temperatura sigui més escaient ja hi tornarem.\nEtiquetes de comentaris: Be, Sortides 2017\nUn tomb per l'Anoia i el Bages\nTenia una petita ruta per l'Anoia i el Bages amb una colla de geocatxes marcats, com avui teníem temps hem aprofitat per anar a veure si els trobem.\nSortim d'Òdena cap a Can Sabater per pujar al parc eòlic de la serra de Rubió.\nParada a fer unes fotos i cap al refugi de Mas del Tronc a fer una visita.\nSeguim cap a la Mare de Déu del Grauet per Sant Martí de Massana i d'aquí fem cap a l'ermita de Sant Valentí.\nEl dia està molt tapat, no plou i no fa gaire fred.\nTenim a tocar el castell de Castellar però com no sabem massa bé com si puja i a més anem sols ho deixem per un altre dia.\nCap a l'alzina centenària de Can Querol on fem parada a buscar un geocatxe que hi ha amagat a la zona.\nSeguim fins a Cal Cucala a buscar un altre geocatxe i de pas fer parada a dinar que ja son mes de les dues i ja hi ha gana.\nCap a l'observatori de Castelltallat per la pista que voreja el torrent de Fonollosa, pista que no fa gaire estava molt trencada i tapada, ara està en molt bones condicions, planera i molt ample.\nTot apropant-nos a la Creu Escapçada a buscar un altre geocatxe tenim la sort de veure un cabirol creuant el camí, també moltes, moltíssimes processionàries i uns rapinyaires volant per sobre el cap.\nCap a Cal Prat Barrina per baixar fins al castell de Boixadors al que no podem accedir doncs hi ha una cadena.\nSeguim fins a Calaf on donem la sortida per acabada.\nUna ruta d'uns 80 km. per una zona poc coneguda i amb quatre geocatxes a la motxilla.\nInformació de les ermites del Grau i de Sant Valentí\nEtiquetes de comentaris: An, Ba, Sortides 2017\nEntre Vinyes i Calçots II\nQuan vàrem fer la ruta "Entre Vinyes i Calçots" vam haver de deixar el track a mig fer, el Range feia un soroll estrany (creuera de la cardan davantera) i no era qüestió de continuar en aquestes condicions.\nAvui aprofitant que fa bon dia m'he apropat a la zona a veure si podia continuar la ruta des d'on la vàrem deixar.\nFaig l'aproximació per Torrelles de Foix i la urbanització les Pinedes Altes per pujar al poble abandonat de Marmellar on començo la ruta.\nDesprés de fer una visita i unes fotografies aprofito per buscar un geocatxe, amb el gps a la mà i una mica de paciència el trobo.\nD'aquí cap al castell de Marmellar per les Pinedes Altes, volia anar-hi per la Talaia, però una gent a Marmellar m'han dit que no es podia passar.\nEl castell està amunt, molt amunt, unes fotos i a seguir la ruta cap al Caplí Vell a tocar de Torrelles de Foix.\nDel Caplí fem cap al Santuari de Foix, visita i a tornar-hi.\nVolia baixar cap a Santa Maria de Foix per Cal Rossell però com no ho veig clar, refaig el camí i tiro per Can Coral que és més segur.\nDirecció a Font-Rubí per mirar de pujar al turo dels Pins, no a estat possible, a la Serra del Bolet hi ha una tanca.\nMitja volta i per carretera cap a Guardiola i cap a casa.\nHem vist tot el que teníem previst, tot i això haurem de refer la ruta i buscar passos alternatius.\nInformació de Marmellar\nEtiquetes de comentaris: AlPe, BaPe, Sortides 2017\nPel Moianès Sud (la torna)\nEl dia que vàrem anar a veure la necròpolis de Pertegàs vam perdre una peça de la màquina i aprofitant que tenim temps ens hi hem arribat a veure si la trobem.\nQuedem a Calders a esmorzar una mica per tot seguit agafar direcció cap a la Necròpolis, després d'una bona estona de buscar no som capaços de trobar la peça perduda, deu estar dins els matolls i no la veiem.\nDe l'última vegada que hi vàrem estar la Necròpolis ha sofert un canvi important, han netejat la zona i pintat la barana, felicitats pel manteniment.\nAprofitant que som allà decidim fer una mica de ruta per enllaçar dos trams que tenim de la zona i deixar una ruta circular acabada.\nSeguim cap a Viladecavalls tot vorejant la Mira i la riera de Calders que porta un considerable cabal d'aigua que dificulta el seu creuament.\nA Viladecavalls fem parada a veure l'església vella de Sant Pere, està en runes com moltes de les construccions de la zona.\nSeguim pel GR-3 fins al serrat de Llogari per baixar fins a Monistrol de Calders on agafem pista per pujar al Pla de Trullàs per l'oest.\nParada al dolmen de Trullàs i a continuar fins a la pista asfaltada de Granera a Monistrol on donem la matinal per acabada que el que queda ja ho hem fet.\nJa tenim una ruta circular d'uns 80 km. pel Moianès sud amb una pila de coses interessants per veure.\nEtiquetes de comentaris: Moi, Sortides 2017\nUn tomb per la neu (2017-I)\nVa quedar pendent acabar la ruta de la neu que vàrem fer el desembre del 2016, problemes tècnics i que es va fer fosc ens va impedir acabar-la i com els de Sant Feliu tenien ganes d'acabar-la, ens i hem apuntat.\nEns hem trobat al bar Chaplin de Sant Llorenç de Morunys per tot esmorzant preparar l'estratègia de la ruta, volem pujar al refugi i sembla que hi ha molta neu.\nPer carretera fem cap al Coll de Jou on agafem la pista que porta al Refugi, poc després de les costes ja comencem a trobar neu i plaques de glaç.\nUna mica més amunt les plaques de glaç desapareixen i el gruix de neu comença a ser considerable, tot i això seguim direcció al Xalet sense cap complicació.\nAquest tram ha anat bé per provar les cadenes d'emergència que vaig fer d'unes cadenes antigues i fora de mida, perfectes, fàcils de posar, de treure i efectives en neu i fang.\nPoc abans del Xalet alguns ja no podem seguir, la panxa dels vehicles toca a la neu i les rodes perdent tracció, els altres com porten els cotxes bastant aixecats segueixen pujant.\nEl gruix de neu ja és molt considerable i els cotxes més preparats tampoc poden seguir, mitja volta i cap al Coll de Jou tots plegats.\nSeguim direcció a Sant Llorenç per la pista del torrent on tenim un petit entrebanc, sembla que les pedres no perdonen i ens retarda un parell d'hores la sortida.\nS'ha fet l'hora de dinar i com estem a l'ermita de Sant Serní del Grau fem parada a la zona de pícnic que hi ha al costat de la font.\nEntre una cosa i l'altra s'ha fet tard i decidim escurçar una mica la ruta tot fent tornada cap a casa.\nPer carretera fins al Pont de Llinars on seguim la pista que porta al Mirador dels Presidents i a la Valldora.\nSeguim cap a Sant Martí de les Serres per baixar fins al molí del Pont pel coll de l'Arç.\nCom estem molt a prop fem cap a Olius a veure el seu carismàtic cementiri i l'església de Sant Esteve.\nAquí donem la sortida per acabada i quedem que hi tornarem quan la neu s'hagi fos i els camps i boscos verdegin.\nInformació de Sant Pere de Graudescales\nEtiquetes de comentaris: So, Sortides 2017\n! Sembla que te ganes de ploure, vigileu amb els passos de rieras i rierols, una rierada pot ser mortal. ¡\nGrans rutes en projecte\n- Sant Jaume de Vallhonesta)


Enric I. Canela » 2013 » maig » 20\nPosted in Articles Enric I. Canela, Llengua, Universitat on maig 20th, 2013 No Comments »\nEnric I. Canela Llegeixo que la UdL ha manifestat públicament mitjançant un comunicat el seu rebuig a la Llei orgànica de millora de la qualitat educativa (LOMCE) presentada pel ministre d’Educació, Cultura i Esports, José Ignacio Wert. Des de la universitat lleidatana entenen que aquesta llei, “a més de contradir obertament l’Estatut, constitueix un atac […]\nINNOVACEF 2013, desmoralització dels investigadors\nPosted in Articles Enric I. Canela, Recerca on maig 20th, 2013 No Comments »\nEnric I. Canela Al gener us comentava que havia sortit el 7è informe INNOVACEF (veure El que pensen els joves investigadors). Avui he vist l’informe INNOVACEF 2013, el 8è. Apareix sota el títol: Sólo el 20% de los jóvenes investigadores españoles en el extranjero se plantea regresar a España. Podeu agafar l’informe aquí. Els principals […]


L’excap de Salut Pública de la ciutat de Liverpool, Josh Ashton, ha qualificat de “vergonyós” que els seguidors de l’Atlètic de Madrid viatgessin a Anfield el passat 11 de març, quan el govern espanyol els obligava a jugar sense públic en el seu propi territori. “Va ser vergonyós i ara estem veient les conseqüències d’això a Liverpool. Podem esperar una altra onada d’infeccions després d’aquesta a causa d’aquests afeccionats“, ha dit Ashton en declaracions al diari Liverpool Echo recollides per Europa Press.\n“Ja hi haurà temps per a recriminacions més tard. No obstant això, ara hem d’aprendre les lliçons de per què continuem sent lents per fer el que es necessita en aquest país. Hem de ser molt més ambiciosos amb les proves, els objectius governamentals actuals són insignificants i hem de fer tot el possible per protegir els nostres treballadors de primera línia”, ha afegit.\nPer la seva part, l’alcalde de Liverpool, Joe Anderson, també ha lamentat que es permetés l’entrada de 3.000 afeccionats de l’Atlètic de Madrid a Anfield per al partit de tornada dels vuitens de final de la Champions. Creu que “no va ser una bona idea” després que la capital d’Espanya ja tingués casos confirmats per Covid-19.\n“El club espanyol va viatjar a Anfield per un partit de la Lliga de Campions l’11 de març, i milers dels seus seguidors es van unir a ells en el viatge a Liverpool. En aquest moment, Madrid ja estava experimentant un brot agut de coronavirus i l’Atlètic de Madrid havia rebut l’ordre de jugar partits en el seu propi estadi a porta tancada“, ha recordat.\n“Molts van qüestionar la decisió en aquest moment, però la UEFA i el govern del Regne Unit no van imposar cap restricció perquè el partit es desenvolupés amb normalitat”, ha assenyalat en paraules a aquest mateix diari, quelcom que també ha recordat el president de l’Atlètic de Madrid, Enrique Cerezo. El dirigent matalasser ha restat importància a les crítiques en una entrevista amb Radio Marca. “Nosaltres vam anar a Liverpool perquè havíem de jugar allà i no ho van prohibir. Si ens haguessin dit que no hi havíem d’anar, no hi hauríem anat”, ha apuntat Cerezo.\nI que + març 27, 2020 | 15:52\nLa única culpable és la irresponsable, la presidenta de la comunidad, la ayuso


Arxius de Carril bici educacional | Diari La República Checa\nI el dia ha arribat. Tarragona ha inaugurat aquest dijous 2 de desembre el carril bici educacional que uneix els dos campus universitaris de la URV (Sescelades i Catalunya) amb el cor de la ciutat, fins al riu Francolí. La inauguració ha començat a les 12 del migdia, on l’alcalde Pau Ricomà i la rectora María José Figueras han tallat la cinta de la infraestructura.\nUn grup de ciclistes estrenant el carril\nLa nova via ciclista ha aixecat diferents polèmiques entre els veïns de les zones més afectades, com l’avinguda Marquès de Montoliu, on en alguns trams del nou carril apareixen diferents zones amb forats i escletxes que poden suposar un gran perill pels seus usuaris, o a la plaça Imperial Tàrraco amb la desaparició del quiosc, o la poca acceptació entre els residents del carrer Pere Martell, entre d’altres.\nEl regidor de Territori, Xavi Puig ha assegurat que el cost total d’aquesta primera fase del carril bici entre el Campus Sescelades i el riu Francolí ha costat entorn de 460.000 euros, dels quals la meitat d’aquesta infraestructura ha finançat una subvenció europea. Segons l’edil republicà, la intenció és fer passar el carril pel pont del Francolí fins als barris de Ponent (pactat amb l’estat), i el complex educatiu de la Laboral.\nFoto de família dels participants en l’acte\nD’altra banda, en el primer recorregut simbòlic que ha sortit de Sescelades, ha arribat fins al Francolí i ha acabat a les portes del Campus Catalunya, han participat els membres del Club Ciclista Tarragona, el Club Ciclista Campclar i alguns patinadors de la secció de patinatge del Nàstic; acompanyats pel regidor de Territori, Xavi Puig.\nSegons l’alcalde Pau Ricomà, es tracta d’un projecte que vol impulsar el transport sostenible a la ciutat, adaptat als nous temps. “És importantíssim poder tenir una infraestructura que permeti als ciutadans el fet de poder desplaçar-se amb els seus vehicles personals, com són les bicis, pels carrers de la ciutat”, ha expressat el batlle republicà.\nPer la seva banda, la rectora de la Universitat URV, María José Figueras, ha celebrat la inauguració de la infraestructura, destacant que es dóna resposta a “una demanda històrica” dels estudiants per poder desplaçar-se fins als campus amb bicicleta. També ha assegurat que és un primer pas per reduir la petjada de carboni, ja que molts alumnes es desplaçaven fins ara en vehicles de motor.


LLibres que promouen l'estalvi domèstic | VidaCaixa Blog\n25 juliol 2019 9 Vegades compartit\nEl mètode d’estalvi amb Kakebo ha guanyat molts adeptes en els últims anys. N’hi ha per a això i per a molt més: el famós sistema japonès aconsegueix ajudar-te a estalviar fins al 35% del sou. I el sistema és molt senzill, ja que la clau consisteix a deixar-ho tot anotat. Però, a més de l’estalvi amb Kakebo, hi ha altres llibres amb consells útils per aprendre a estalviar dia rere dia.\nCinc llibres per aprendre a estalviar\nConeix uns quants llibres més que t’ajudaran a estalviar a casa.\n1. Los secretos de la mente millonaria, de T. Harv Eker\nÉs un mètode d’estalvi molt organitzat, recomanat per als estalviadors més controladors. L’empresari T. Harv Eker proposa dividir els ingressos en diverses partides de despesa, i promet aconseguir un petit estalvi sense renunciar a res. Així, el 55% es destinarà a necessitats bàsiques, el 5% a donatius i un 10% a cadascuna d’aquestes partides: formació, inversió a llarg termini, capricis i estalvi.\n2. Ten un coche peor que tu vecino, de Luis Pita\nL’objectiu d’aquest llibre és ensenyar-te a reservar cada mes el 20% del teu sou, i sense esforç. A més d’ensenyar-te a estalviar dia a dia, Luis Pita ajuda en aquest llibre a obtenir una bona rendibilitat dels estalvis i a fer-los créixer.\n3. Claves y trucos fáciles para ahorrar en casa, de Carmen Fernández\nÉs un llibre ple de consells que es poden posar en pràctica cada dia a casa. L’autora pretén ensenyar al lector com passar èpoques difícils, però també a gestionar correctament l’estalvi en temps de bonança. Les claus d’aquest llibre són la planificació, el reciclatge i la reutilització.\n4. Ahorra y sé feliz: Quien no ahorra cuando puede, no gasta cuando quiere, de Tomás Pulido Galán\nHi podràs trobar 350 consells i trucs per aconseguir guardar un petit coixí. L’autor assegura que, amb aquestes recomanacions, aconseguiràs estalviar més de 6.000 euros l’any. A més, dedica un espai a parlar de l’estalvi amb Kakebo i altres sistemes útils per aconseguir ingressos extres.\n5. Ahorradoras: 101 trucos para ahorrar ¡y vivir mejor que nunca!, de María Pilar Amela Gasulla\nRumiar 24 hores abans de comprar alguna cosa, fer servir les mostres gratuïtes o comprar a les rebaixes són alguns dels consells que inclou el llibre. L’autora recull moltes recomanacions per ajudar-te a gestionar l’economia domèstica. Això sí, sense renunciar al benestar.\nUn llibre per aconseguir ingressos extres\n65 maneras de conseguir 600 euros extra y algunos trucos para ahorrar, de David Zurdo i José María Íñigo. Aquests autors ofereixen consells per guardar una mica de diners, tot i que el principal objectiu és ajudar-te a incrementar els teus ingressos. És, al capdavall, una altra manera d’aconseguir un petit estalvi.\nT’animes a estalviar dia a dia?\nEl mètode d’estalvi amb Kakebo ha demostrat ser un dels més útils, però no és pas l’únic. Qualsevol d’aquests llibres t’ajudarà a iniciar-te en el món de l’estalvi. El pas següent és triar quin s’adapta més a tu. El resultat final et sorprendrà, anima’t a començar!\nMés sobre: Estalvi domèstic Mètodes d'estalvi


Tendó - Viquipèdia, l'enciclopèdia lliure\n(S'ha redirigit des de: Tendons)\nEls tendons d'una mà.\nEls tendons són bandes molt resistents a la tracció situades als extrems musculars, unint als músculs als ossos. Són de color blanc perlat, de consistència forta i no contràctils. Estan constituïts per fibres de teixit connectiu, que s'agrupen en fascicles. Les seves cèl·lules particulars són conegudes com a tenòcits, que juntament amb les fibres de col·lagen i d'elastina sons els encarregats de donar les diferents propietats a l'estructura.\nEls tendons tenen dos funciones principals:\nFunció mecánica: Uneix i transmet forces del múscul a l'os. Per una banda el múscul s'uneix al tendó a través de la unió miotendinosa, que sol ser la part més dèbil de l'estructura en quant a la resistència a les forces de tracció, i per tant el lloc més propens a partir lesiones. En aquesta zona podem trobar una transició de teixit muscular a teixit tendinós, per tant podrem trobar miòcits i tenocits . Per l'altre extrem el tendó s'uneix a l'os mitjançant la unió osteotendinosa .És aquí on la transició serà de teixit tendinós a teixit ossi, en el segment ordre; tenocits elastina i col·lagen, disminueix l'elastina i apareixen calcificacions i finalment osteòcits\nFunció propioceptiva: En el tendó podem trocar terminacions nervioses propioceptives (òrgans tendinosos de Golgi) els quals recapten informació sobre la tensió del tendó i poden generar reflexos per tal d'evitar danys en l'estructura d'aquest. Un exemple en seria el reflex miotàtic.\nEls tendons estan formats per teixit connectiu dens. Els feixos de fibres que el formen es troben entrellaçats per teixit connectiu dens irregular no modelat rebent el nom de peritendó. El tendó exposat a l'aire es deteriora ràpidament, com succeeix en les ferides o intervencions quirúrgiques. Es classifica segons la seva disposició en:\nSense baina sinovial: es localitzen en zones de baixa fricció.\nAmb baina sinovial: es localitzen en zones d'alta fricció.\nEstà format principalment per fibres de col·lagen de tipus I, molt estretament agrupades entre si, a més d'una escassa quantitat de fibres elàstiques i mucopolisacàrids, que s'encarreguen de mantenir-lo unit a l'os. Està ubicat a nivell dels músculs i té la funció de fer de nexe entre el múscul i l'os. Poden unir també els músculs d'estructures toves com en el globus ocular.\nTenen la funció d'inserir el múscul a l'os oq a la fàscia i transmetre la força de la contracció muscular per produir un moviment. Mentre que els tendons serveixen per moure l'os o l'estructura, els lligaments són el teixit connectiu fibrós que uneixen els ossos entre si i que, generalment, la seva funció és la d'unir estructures i mantenir-les estables.\nA Wikimedia Commons hi ha contingut multimèdia relatiu a: Tendó\n↑ Kapandji, I. A. (Ibrahim Adalbert). Fisiología articular : esquemas comentados de mecánica humana. 6ª ed. Madrid: Médica Panamericana, 2006. ISBN 84-7903-377-0.\nObtingut de «https://ca.wikipedia.org/w/index.php?title=Tendó&oldid=23033524»\nLa pàgina va ser modificada per darrera vegada el 27 març 2020 a les 00:28.


Activitats que no et pots perdre\nRestaurants. On puc menjar?\nActivitats & Experiències\nBusseja amb Taurons\nBatejos & Comunions\nFundació Palma Aquàrium\nCentre de Rescat\nActivitats & Experiències / Busseja amb Taurons\nal tanc més profund d’Europa\nA Palma Aquarium som conscients de la fascinació que aixeca el rei del mar: el tauró.\nAquest esqual és elegant, sigillós i fascinant. El seu carisma rodejat de misteri fa que tots els amants del fons marí sentim una atracció vertadera cap als taurons i la seva conducta, la manera de viure i d’actuar.\nSi vols viure una experiència única i exclusiva, Palma Aquarium et concedeix aquest desig.\nBig Blue és el nom del tanc de taurons més profund d’Europa amb 3,5 milions de litres d’aigua salada.\nGràcies a l’activitat Dive with sharks podràs bussejar amb onze taurons, sis tigres de sorra de fins a 2,5 metres i quatre taurons gris.\nSent l’adrenalina del moment i gaudeix de la companyia del fons marí.\nBUSSEIG AMB LLICÈNCIA BUSSEIG SENSE LLICÈNCIA\nPer a bussejadors experimentats:\nSi et ve de gust nedar amb taurons i tens la llicència de busseig, podràs descendir fins al punt més profund i gaudir dels 3,5 milions de litres d’aigua salada, a més a més de tenir una vista completa del Big Blue i dels habitants.\nAra també sense necessitat de llicència:\nSi t’encanta bussejar però no tens llicència, no et preocupis!\nAmb una prova inicial i sense necessitat de tenir coneixements previs de submarinisme podràs baixar amb un instructor a una profunditat màxima de 4,5 metres. Des d’allà baix, podràs observar tot el tanc i gaudir d’una vista panoràmica meravellosa.\nDeixa’ns un missatge i ens posarem en contacte amb tu.\nEn fer clic a enviar estàs acceptant les Polítiques de Privadesa\nVull rebre informació i promocions de Palma Aquarium\nImportant Ocean Pass


La Crida, sobre el nou PNC: «No fan falta més partits»\nLa Crida, sobre el nou PNC: «No fan falta més partits, sinó més unitat»\nLA FRAGMENTACIÓ DE LA POSTCONVERGÈNCIA\nLa formació sorgida del grup de Poblet aspira a un acord amb Units per Avançar per presentar-se a les eleccions autonòmiques\nBarcelona 14 de de maig del 2020. 14:55\nL’aparició en el mapa polític català del nou Partit Nacionalista de Catalunya (PNC) ha sacsejat l’espai postconvergent, ja fragmentat amb la Crida, el PDECat i JxCat. Sobre la nova formació, sorgida del grup de Poblet, s’han pronunciat des de la Crida. Fonts pròximes al seu secretari general, Toni Morral, han explicat a l’agència ACN que no és moment de tenir més actors en el mapa: «No ens fan falta més partits, sinó més unitat».\nTot i que la Crida assegura que continuarà treballant per aconseguir la màxima unitat i parlant amb tots els interlocutors, el cert és que el PNC està allunyat ideològicament de la formació impulsada per Carles Puigdemont i Jordi Sànchez. De fet, el PNC es mou en l’esfera nacionalista i independentista però des d’un punt de vista pragmàtic i no unilateralista. En canvi, la Crida sí que defensa la unilateralitat com a opció a tenir en compte de cara a aconseguir la independència de Catalunya.\nPer la seva banda, el PNC té la vista posada en les pròximes eleccions autonòmiques. La formació aspira a arribar a un acord amb Units per Avançar de cara als pròxims comicis. Malgrat que la plataforma embrionària del PNC, El País de Demà, ja havia tingut converses amb ERC, el PSC, el PDECat i Units per Avançar, és amb aquests últims amb qui encara hi ha marge per a un possible acord. La formació de Ramon Espadaler –ara integrada en el grup del PSC al Parlament– té la voluntat de continuar aquestes converses, segons han confirmat fonts d’Units a l’ACN. El mateix Espadaler ja va dir fa un parell de mesos que apostava per una «oferta catalanista integradora» que permeti un «govern de qualitat que parli, escolti i gestioni per a tot Catalunya», tendint així llavors a El País de Demà.\nEl PNC i Units confien, doncs, que aquestes converses progressin amb l’objectiu de presentar-se junts a les pròximes eleccions al Parlament.\nPer la seva banda, el PDECat no ha volgut valorar l’aparició del PNC. Sí que se n’ha desmarcat la Joventut Nacionalista de Catalunya (JNC), vinculada al PDECat i JxCat, que ha avisat que l’ús de les sigles PNC és un intent d’apropiar-se del seu llegat polític. Es refereixen al fet que els 1.978 militants de l’embrió de les Joventuts de CDC –l’actual JNC– van inscriure el Partit Nacionalista de Catalunya com a formació política.\nPDECat Partits Polítics Catalunya Independència de Catalunya Crida Nacional per la República Junts per Catalunya


ZOOXXI demana l’aplicació de l’ordenança per avaluar el trasllat de les elefantes Susi, Yoyo i Bully | ZOOXXI\nZOOXXI registra una petició per instar a l’Ajuntament a l’aplicació de l’ordenança i proposa una sèrie d’experts independents en elefants.\nAixí mateix, la Plataforma demana l’inici del procediment de revisió d’ofici per declarar la nul·litat del Decret d’Alcaldia de nomenament dels membres que formen part del Comitè científic i d’ètica del zoo de Barcelona.\nPer a molts dels animals que viuen al zoo, especialment aquells que no estiguin inclosos en programes de reintroducció, l’ordenança de protecció dels animals preveu la seva avaluació i posterior trasllat a santuaris, refugis o equivalents, on es trobin en condicions més properes a les de la seva espècie en estat natural i tinguin una qualitat de vida superior. En una primera fase, els animals candidats serien avaluats mitjançant l’elaboració de protocols amb criteris científics dels experts del zoo i d’experts independents en l’espècie. Després, es realitzaria una avaluació de caràcter logístic i econòmic per cercar espais adequats per l’animal. Posteriorment, amb tota aquesta informació, el Comitè científic i d’ètica, òrgan consultor de l’Ajuntament format per experts independents de la comunitat científica i de l’ètica animal, emetria un dictamen sobre la situació dels animals per a la seva derivació.\nZOOXXI demana, mitjançant instància entrada per registre a l’Ajuntament el passat dijous 15 de juliol, que s’iniciï el procediment d’avaluació per determinar si les elefantes, Susi, Yoyo y Bully, són candidates a ser reubicadas, ja que no formen part de cap programa de reintroducció. Per tal de donar compliment a l’ordenança, ZOOXXI proposa com a experts independents a Joyce Poole, l’anomenada Jane Goodall dels elefants, doctora en comportament d’elefants amb més de 40 anys d’experiència a l’Àfrica; Keith Lindsay, biòleg i consultor, amb feina desenvolupada al voltant de la problemàtica del comerç de marfil i d’elefants vius i del benestar dels elefants captius a América del Nord, Europa, Àsia i Àfrica; Scott Blais, fundador de santuaris d’elefants a EEUU i Brasil i consultor internacional per a la salut i el benestar d’elefants captius; Bob Jacobs, neurocientífic dedicat a l’estudi del cervell de diferents espècies, entre elles els elefants; i un representant de l’African Elephant Coalition, aliança de governs de 33 països africans.\nComitè científic i d’ètica\nD’altra banda, la Plataforma ZOOXXI s’ha vist obligada a demanar l’obertura d’un procediment de revisió per declarar la nul·litat del decret d’Alcaldia pel qual s’han designat els actuals membres del Comitè científic i d’ètica del zoo, per la manca d’independència d’alguns dels seus membres. La nova ordenança busca la creació d’òrgans formats per experts independents amb l’objectiu d’actuar com un element de supervisió i vigilància de l’activitat del zoo i, de fet, ho contraposa molt clarament a la idea d’expert del zoo. Entre els arguments exposats, es subratlla la naturalesa jurídica del concepte “expert independent”, desenvolupat àmpliament a la Llei 60/2003, de 23 de desembre, d’Arbitratge, i posteriorment ampliat per la jurisprudència. A nivell internacional, trobem definit el concepte de persona “independent” a les Directrius de la International Bar Association (IBA) sobre els Conflictes d’Interessos, adoptada al 2014, en la que s’enumeren totes les situacions en les que una persona no pot considerar-se independent.\nAixí, la Plataforma ZOOXXI denuncia en el seu escrit que diversos membres designats al Decret d’Alcaldia per formar part del Comitè Científic i d’Ètica del zoo de Barcelona, podrien tenir clares i continuades vinculacions amb el zoo i la seva fundació, ja sigui a través de l’obtenció de beques o mitjançant signatures de convenis, entre d’altres vinculacions. Cal advertir que una de les funcions d’aquest Comitè és, precisament, la de dictaminar sobre els trasllats dels animals\nDesprés de l’emissió a TV3 de “Susi, una elefanta a l’habitació”, disponible al programa de documentals Sense Ficció, la Plataforma ZOOXXI torna a la mobilització social. Ho fa a través d’una petició on-line de recollida de signatures, per tal que la ciutadania pugui exigir a l’Ajuntament el compliment de l’ordenança pel que fa als paquiderms. La recollida de signatures es troba disponible a l’enllaç: t.ly/jomm


Denuncien maltractaments amb paranys als gats que viuen al carrer a Riumors - Diari de Girona\nL'associació Lex Ànima critica que han desaparegut una quinzena d'animals en els últims dos mesos i que molts altres tenen ferides\nacn | riumors 13.08.2019 | 11:16\nL'associació Lex Ànima denuncia un suposat cas de "maltractament massiu" contra les colònies de gats que viuen al carrer a Riumors (Alt Empordà). L'entitat, que va néixer per evitar que aquests casos quedin impunes, critica que en els darrers dos mesos han desaparegut una quinzena de gats de la cinquantena que hi havia al municipi. I que molts altres presenten "talls a diferents parts del cos", possiblement causats per paranys. L'associació ha difós el cas d'un gat a qui s'ha hagut d'operar d'urgència, i que quedarà coix després d'aparèixer "amb quatre ferides profundes" que li havien partit diversos músculs de les potes. Des de Lex Ànima reclamen al consistori, als Agents Rurals i al Seprona de la Guàrdia Civil que investiguin qui instal·la les trampes. L'alcalde de Riumors ja ha emès un ban dient que denunciarà els fets.\nSegons critica Lex Ànima, el cas d'aquest gat que va aparèixer ferit –segurament, després de caure en un parany- no és aïllat. I fa que es pugui parlar obertament d'un suposat cas de "maltractament animal massiu" contra les colònies de felins que viuen al carrer a Riumors.\nL'entitat explica que aquest poble, de 370 habitants, encara no té implantat un sistema per esterilitzar els gats (tot i que l'està tramitant). I que mentrestant, des de fa temps, hi ha un grup de voluntaris que s'encarreguen de fer-ho pel seu compte. Tenen controlats una cinquantena de gats que s'estan al carrer, a qui també alimenten.\nDes de fa uns dos mesos, però, els voluntaris alerten que han desaparegut una quinzena de felins d'aquestes colònies. I que "una part important" de la resta de gats presenten talls a diferents parts del cos. Segurament, provocats per la presència de paranys.\nLa majoria de les ferides són superficials. Però ara fa pocs dies, un gat va patir talls "profunds" a dues de les potes, que van fer necessari haver-lo d'intervenir quirúrgicament. Segons recull l'informe de la veterinària, el felí "tenia els músculs partits com per l'acció d'un ganivet" i tot porta a pensar que va caure "en una trampa per caçar animals".\nEl gat s'ha pogut salvar, però segurament quedarà coix i patirà "importants seqüeles que li impediran viure al carrer, per la qual cosa ha estat adoptat", expliquen des de Lex Ànima. L'associació critica la situació que viuen les colònies de gats que hi ha a Riumors i recorda que fer servir paranys per maltractar els animals és un delicte.\nPer això, des de Lex Ànima reclamen a l'Ajuntament, als Agents Rurals i al Seprona de la Guàrdia Civil que obrin una investigació per veure qui es dedica a col·locar trampes al municipi. "Instarem a denunciar els fets davant les autoritats competents", diu l'entitat, formada per un grup de professionals del dret i la comunicació vinculats a la Comissió de Protecció dels Drets dels Animals del Col·legi d'Advocats de Girona.\nTrampes de forma "indiscriminada"\nArran dels fets, l'Ajuntament de Riumors ha emès un ban municipal on explica que denunciarà el cas. "Darrerament ens han fet saber que hi ha trampes instal·lades de forma indiscriminada en diferents indrets del municipi que provoquen danys físics als animals que hi queden atrapats", diu l'escrit que signa l'alcalde, Josep Maria Padrosa. I hi afegeix: "Aquest Ajuntament posarà a disposició policial aquests fets i els autors de la instal·lació de la trampa seran perseguits per la Llei".\nEl ban també explica que el consistori ha engegat una campanya d'esterilització "de gats i gates salvatges" per tenir controlades les colònies de felins de Riumors. També diu que "cada dia són més les queixes rebudes per l'existència de gats als carrers" i recorda que l'ordenança municipal i la Llei de Protecció dels Animals no permeten "donar aliments als animals a la via pública".\nAtrapen un gat amb un cep de caça parat en un carrer d'Olot.\nAbandonaments Un problema de la societat.\nDetecten una onada d'enverinaments de gats a dos barris d'Olot.


Dimarts, 23 abril 2019\nFrancesc Sanuy Gistau\nEls problemes de l'economia europea es resolen a les cimeres de caps d'estat i de govern dels països membres de la UE, però són tantes les reunions al cim que Brussel·les ja sembla l'Himàlaia i que...\n15 juliol 2012\nI ara ens toquen el comerç\nL'any 2005 vaig publicar un llibre amb el títol Informe Sanuy. Defensa del petit comerç i crítica de La Caixa. Hi deia que em sentia orgullós de donar suport a una causa justa: la del petit comerç,...\n8 juliol 2012\nPer què no ens intervenen del tot?\nA l'hora d'escriure aquestes ratlles la cimera europea ja ha començat i encara no s'han filtrat informacions sobre els debats o sobre la durada de les sessions. Mario Monti ja ha proposat d'allargar la...\nRescat de puntetes\nEl meu estimat amic Joaquim Muns, amb qui compartíem les classes al Liceu Francès de Barcelona i, més tard, l'estada a la London School of Economics i les col·laboracions a la BBC, ha publicat aquests...\n24 juny 2012\n‘Déjà-vu' als 1930\nDiuen que a Barcelona hi havia un senyor que cada matí s'aturava al bar del costat de casa, prenia un cafè, demanava el diari i l'obria per la pàgina de les necrològiques. Després de mirar les esqueles,...\nEn condicions normals, un polític ha d'estar molt feliç i satisfet de sortir cada dia en primera plana als mitjans de comunicació. Però, en el cas de Rajoy, la cosa és més agra que dolça, perquè...\n“‹Pas de nouvelles, bonnes nouvelles›”\nA la vida, en general, i en matèria de finances, sobretot, la falta de notícies és, per ella mateixa, una bona notícia. Però, dissortadament, la crisi econòmica i financera espanyola no para d'ocupar...\nTragèdia grega i taló d'Aquil·les\nDesprés d'uns quants mesos de respir i de guanyar temps i malgrat un segon rescat de Grècia (per valor d'1 bilió d'euros), el malson ha tornat. El nou president de França, per no infondre sospites,...\nGrècia i el ‘corralito'\nAquesta Espanya cada vegada més evocadora del desastre del 1898, del racionament amb fiscalia de taxes i amb comissaria d'abastiments o de la marxa verda quan el veí magribí es va adonar de la feblesa...\nPàgina 16 de 29


Restaurades una piconadora i una premsa d'oli - Museu Nacional de la Ciència i la Tècnica de Catalunya - MNACTEC\nInici > El Museu > Premsa > Restaurades una piconadora i una premsa d'oli\nRestaurades una piconadora i una premsa d'oli\nEs tracta de la piconadora de vapor Ruston i d'una premsa d’oli, que s’exposen al pati del museu\nEl Centre de Restauració de Béns Mobles de Catalunya (CRBMC) i l’Àrea de Conservació del Museu de la Ciència i de la Tècnica de Catalunya (mNACTEC), gestionats per l’Agència Catalana del Patrimoni Cultural del Departament de Cultura, han finalitzat la restauració de dues peces de la col·lecció del mNACTEC de principis del segles XX: la piconadora de vapor Ruston i la premsa d’oli.\nAquests objectes es trobaven des de fa uns anys en un estat de conservació deficient. La seva localització, al pati exterior de l’edifici, ha accelerat el seu procés de degradació, ja que tant el ferro de la piconadora com la fusta de la premsa són materials molt sensibles a les inclemències del temps. En ambdós casos, cal afegir l’evident acumulació de brutícia per tota la superfície, fruit del pas dels anys.\nLa piconadora, una màquina de vapor Ruston (1924), d’origen anglès i 20 tones de pes, es va utilitzar per pavimentar les primeres carreteres del nostre país durant la primera meitat del segle XX. Algunes de les obres més importants que es van dur a terme amb aquesta màquina van ser: el 1926, a la carretera de Can Tunis (Escullera); el 1929, a l’Exposició Internacional de Barcelona; el 1930, a la carretera de Santa Coloma de Queralt a Vallfogona; a l’avinguda Diagonal de Barcelona, des del carrer Urgell a Esplugues de Llobregat; el 1950, a l’avinguda Meridiana (primera fase); el 1951, a la Base Aèria de Torrejón de Ardoz (Madrid), i el 1965, a la Universitat Laboral de Tarragona.\nLa piconadora la formen elements metàl·lics, fonamentalment ferro de foneria, acer i bronze, i també bigues de fusta com a elements de suport. L’exposició a l’exterior n’ha alterat les capes de vernís de protecció, i s’han produït oxidacions en els metalls i podriment a les bigues de fusta de subjecció de la coberta.\nEl segon objecte restaurat és una premsa per a l’elaboració d’oli d’oliva del tipus “de biga”, també coneguda com a premsa àrab o premsa romana. Es va construir l’any 1920 i mesura uns 12 metres de llargada. A Catalunya, se l’anomena també “seixantè” i “giny” i va substituir els molins d’origen medieval. Es tracta d’una actualització de l’antiga premsa de palanca que utilitzaven els romans. Aquest tipus de premsa formava part dels molins d’oli juntament amb les moles de pedra i els dipòsits o piles de decantació. La mòlta d’olives procedent de les moles de pedra s’anava dipositant entre cadascun dels cofins. Per mitjà del cargol es feia baixar la biga damunt la pila de cofins i, pel propi pes, el suc de la pasta sortia pels costats i es recollia al trull (recipient inferior). Aquest tipus de premsa de biga de fusta es va utilitzar des del segle XVII fins a les primeres dècades del segle XX quan va ser substituïda per les premses hidràuliques.\nLa piconadora presentava la fusta de la premsa debilitada, fet que ha comportat trencaments i pèrdues de suport.\nLa intervenció a la piconadora s’ha centrat en tres fases: una primera, d’eliminació de brutícia i capes de protecció degradades; en aquesta fase s’ha combinat un mètode fisicoquímic, amb dissolvents, amb un altre fisicomecànic, amb sorreig, sempre amb l’objectiu de mantenir la seva pàtina original; en una segona fase, s’ha consolidat l’estructura, mitjançant la substitució d’una de les bigues de suport de la coberta, per una de nova, i s’han fet empelts en algunes pèrdues de suport. Finalment, en una tercera fase, s’ha aplicat una nova capa de protecció per tota la peça.\nLa intervenció de la premsa s’ha centrat en la neteja, la consolidació i la protecció de la fusta de les bigues i dels elements metàl·lics, així com també en l’adequació de l’entorn amb la peça: s’ha eliminat tota la vegetació que envaïa l’objecte i s’ha col·locat una nova superfície inert al seu entorn.\nLes tasques de conservació–restauració, coordinades des del CRBMC per Pep Paret, les han dut a terme els conservadors-restauradors Pau Claramonte, Xavier Serra i Oriol Mora, amb la col·laboració de Carmelo Ortega en les tasques de fusteria–ebenisteria, i de Mercè Gual, conservadora-restauradora del mNACTEC, pel que fa a la supervisió dels treballs.


«La societat necesita saber que existim i què ens passa per deixar de veure’ns com els estranys» | Salut Mental 360\nRaquel Montllor Linares, activista en salut mental\nLa Raquel no va saber fins que va fer 40 anys que tenia un trastorn de l’espectre de l’autisme, tot i que sempre va sospitar que alguna cosa no anava bé en la seva relació amb els altres i en la comprensió del món que l’envoltava.\n«Sempre vaig ser un "bitxo" estrany. A l’escola els meus companys de classe em tancaven al lavabo durant hores o em tiraven globus d’aigua fins a acabar xopa per a la resta del dia. Jo m’ho prenia com quelcom habitual, com una rutina i, en el fons, els admirava i volia ser com ells. Els observava tot el dia. Sentia que jo era diferent així que em fixava en ells per poder-los imitar. Prenia apunts i després a casa assajava com si es tractés d’una obra de teatre… però mai vaig aconseguir ser com ells. Amb el temps vaig començar a tancar-me en el meu propi món i quan em preguntaven alguna cosa jo responia coses inconnexes. I l’assetjament escolar seguia i s’incrementava i jo em tancava encara més en mi mateixa».\nLa Raquel ens explica que sempre ha estat incapaç de descodificar les expressions de les persones.\n«La gent m’explicava coses i jo era incapaç de saber si me les estaven explicant per riure una estona o perquè les abracés. No sabia què era el sarcasme i la ironia i, per descomptat, no entenia les bromes perquè no sabia que ho eren. Només reconeixia les expressions extremes, però quan alguna cosa és extrema acostuma a ser massa tard per solucionar-la».\nMalgrat totes les dificultats té una trajectòria professional destacada amb estudis d’educació social, magisteri d’anglès, psicopedagogia i un màster en educació especial. «D’alguna manera vaig intentar buscar en els estudis la resposta a allò que em passava a mi», comenta, «Per què era diferent de la resta?».\nQuan finalment va saber quin era el seu diagnòstic, es va concentrar en entendre què li passava i què significava convertint-se en una activista de la salut mental amb la voluntat de representar el col·lectiu de l’espectre autista, tinguin el grau que tinguin, i intentar sensibilitzar la societat sobre l’autisme, la salut mental i els diferents trastorns que constitueixen la neurodiversitat: «La discapacitat cognitiva sovint s’oblida i s’ha de reivindicar la necessitat d’accessibilitat universal real i l’adaptació de processos i protocols en tots els sectors públics de la vida d’una persona».\nLa Raquel és cofundadora del Comitè per a la promoció i l’ajuda de la Dona Autista – CEPAMA, de l’Associació ASSOTEA (Associació de famílies de persones amb autisme de la comarca del Baix Llobregat Nord), conferenciant i col·laboradora d’Asperger New Life, sòcia col·laboradora d’Asperger Catalunya i actualment treballa a la Federació Catalana d’Autisme.\nLes conseqüències de conèixer el diagnòstic d'adulta\nPer a la Raquel, viure tota la vida sense diagnòstic suposa «portar sobre teu una gran motxilla d’ansietat, frustració, ira, ràbia, culpabilitat interioritzada i fer un sobreesforç per adaptar-se a les feines, a la vida diària de la família. Caus en depressió i ansietat, tens dificultats en la comunicació i interacció social, en la flexibilitat del pensament i en la conducta de la persona».\n«De cop i volta, comences a posar nom a moltes coses que no entenies, a poder ordenar les coses, a veure la teva vida des d’una perspectiva absolutament diferent», ens explica. Per a la Raquel, poder conèixer el diagnòstic com més aviat millor ajuda pel que fa a la qualitat de vida, però assegura que se segueixen cometent molts errors: «hi ha molta estigmatització, prejudicis i no es reben els suports i serveis ajustats a les necessitats, i això genera malestar emocional, baixa autoestima».\nLa Raquel parla constantment de la diversitat, de la necessitat que la societat s’obri a acceptar aquesta diversitat perquè tothom tingui el seu espai i pugui trobar el seu camí i la seva felicitat. En el cas de les dones, detalla, la cosa es complica.\n«Ni tan sols un 10% de les dones amb TEA diuen que el tenen per por a un acomiadament laboral». Ens explica que, de fet, «hi ha un infradiagnòstic de les dones autistes perquè tenim característiques diferents».\n«Només cal preparar-nos perquè puguem tenir la nostra pròpia veu i espai»


TRICRIC - NIT DE TERROR 2019\nEl dissabte 9 de novembre Lliçà d'Amunt viurà una nit terrorífica en l'antiga masia de Can Malé.\nLa Regidoria d'Infància i Joventut i l'Associació Juvenil Tricic organitzen la 13a Nit del Terror de Lliçà d'Amunt el dissabte 9 de novembre, de 18h a 1h de la matinada, a l'antiga masia de Can Malé situada en l'Espai Municipal Can Malé. Aquesta activitat comptarà amb la col·laboració de més d'una 40a de joves voluntaris i voluntàries del municipi.\nDurant la nit, a l'entorn de Can Malé, es projectaran pel·lícules de terror. A més, en el barri de la Sagrera, hi haurà la celebració de la Castanyada.\nEl jovent més valent podrà comprar l'entrada a partir de les 17h el mateix dia de l'activitat.\nEl preu del túnel del terror és de 1€ per als socis i sòcies de l'Espai Jove El Galliner, de 2€ per als i les joves no socis, i de 4€ per a les persones majors de 30 anys. Els passes es faran en grups d'un mínim de 3 persones i un màxim de 6.\nL'activitat està dirigida a joves de 12 i 30 anys i les entrades són limitades.\nDissabte 9 de novembre a les 18h a l'Espai Municipal Can Malé.\nL'Espai Municipal Ca Malé\nAquest any la Nit de Terror es durà a terme en l'Espai Municipal Ca Malé, on abans estava situada l'empresa Biokit. L'espai està situat al carrer Can Malé s/n, seguint la carretera que hi ha darrere l'Església.\nNomés es podrar accedir a Ca Malé caminant, es podrà aparcar a l'aparcament de l'Esplai de Lliçà d'Amunt.\nEs prohibeix l'ús de llanternes dins del Túnel.\nEls grups són de 3 i 6 persones.\nInicia sessió per a poder comentar


L'Informatiu Cap de Setmana - 25/08/2013 - RTVE.es\nL'Informatiu Cap de Setmana - 25/08/2013\n25 ag. 2013\nHan passat 50 de l'històrica marxa pels Drets Civils a Washington, l'agost del 63, i del discurs de Martin Luther King , que recullia tot l'anhel de llibertats i la lluita pacífica per d'igualtat d'oportunitats...Ahir, al mateix escenari, un altre multitud recordava al món que no tot el cami està fet. "I have a dream". "jo tinc un somni", la frase més famosa del discurs , dona titol a un ebook fet a Catalunya per diversos periodistes i historiadors que han volgut conmemorar aquest aniversari.\nPoques hores abans de l'inici del curs polític, que s'obre demà, Josep Rull ha rebaixat la participació necesaria per donar legitimitat a la consulta pel dret a decidir. Diu que hauria de ser del 50 per cent. Fa poc la vicepresidenta del govern, Joana Ortega, parlava d'un 68 %, una participació similar a la que hi va haver a les eleccions catalanes del 2011.\nBeure alcohol al carrer, més que una moda, s'ha consolidat com un hàbit que segueixen gairebé el 70 per cent dels joves. A Catalunya les multes per consumir alcohol a la via pública han augmentat d'un 20 per cent en un any. El fenomen de l'anomenat "botellón" creix sota l'impuls de la crisi que fa que molts menors s'apuntin a l'opció més barata.\nSis mesos després, l'Espanyol torna a guanyar a casa 3 a 1 pels d'Aguirre que van remuntar a tot un València. Mentre el Barça ja és a Màlaga. Sense Messi i amb l'incògnita si Neymár serà titular per primer cop en partit oficial.\nveure més sobre "L'Informatiu Cap de Setmana - 25/08/2013" veure menys sobre "L'Informatiu Cap de Setmana - 25/08/2013"\nNou El Vespre - 18/01/2021 Completo 30:08 8% ayer\nEl Vespre - 18/01/2021 ayer Els interns i els treballadors de les residències de gent gran han començat a rebre la segona dosi de la vacuna de Pfizer-BioNTech. Per la seva banda, Salut avisa que aquesta setmana baixa...\nNou L'Informatiu 2 - 18/01/2021 Completo 18:25 8% ayer\nL'Informatiu 2 - 18/01/2021 ayer S'ha superat el pic d'hospitalitzacions de la segona onada de la pandèmia i prop de 150 persones ja han rebut la segona dosi de la vacuna a Catalunya. Continuen creixent el nombre de contagis ...\nNou Antonio Banderas i María Casado presentaran la cerimònia, que tindrà lloc a Màlaga el 6 de març Fragmento 00:28 8% ayer\nAntonio Banderas i María Casado presentaran la cerimònia, que tindrà lloc a Màlaga el 6 de març ayer goyas\nNou L'Informatiu - 18/01/2020 Completo 18:02 8% ayer\nL'Informatiu - 18/01/2020 ayer Creixen els contagis i els morts entre els interns de les residències de gent gran. S'ha superat el pic d'hospitalitzacions de la segona onada el dia que prop de 150 persones ja han rebut a Catalun...\nVeure Telediario - 21 horas - 18/01/21


Contra l’espionatge i monitorització a ciutadans i moviments socials – CGTCatalunya\nInici > General > Comunicats > Contra l’espionatge i monitorització a ciutadans i moviments socials\nL'ESPIONATGE I MONITORITZACIÓ A CIUTADANS I MOVIMENTS SOCIALS\nLa CGT de Catalunya considera del tot hipòcrita que tant el Govern espanyol com el Govern català intentin mostrar desconeixement dels actes d'espionatge que cometen, alhora que s'expressen queixosos de que els preocupi que siguin espiats, quan ho fan per encàrrec sense control judicial. No sabem si la NSA, també ens ha espiat a CGT de Catalunya o a d'altres moviments socials.\nPerò tenim clar nosaltres amb NSA o sense, nosaltres seguirem al servei de les treballadores i treballadors.\nI que essent part del que ells consideren "antisistema", tenim clar que no temem a res, perquè mentre ells ens espien per preservar el seu ordre establert (basat en l'economia capitalista, l'explotació de persones i recursos, la desigualtat, la por, la repressió del dissident, l´autoritarisme, ...) nosaltres seguim treballant per crear una societat plural, justa, solidària, basada en les persones i no en les monedes, en la no-discriminació i no en la segregació; en la llibertat i no en les presons ni centres d'internament; en l'ordre lliurement decidit i no en la dictadura dels mercats; en la pau i no en la guerra; en els avenços científics per fer vacunes accessibles a tots/es i no en productes de farmàcia per a qui els pugui pagar; en hospitals públics i no amb copagaments, etc, etc.\nEns espien, total ja ho donàvem per fet. Això no és rellevant. Però que no menteixin a la gent "honrada". Que no diguin que a Espanya o Catalunya sí es respecta la privacitat. Que no orquestrin des del CESICAT (no pertany ni als Mossos d'esquadra, ni al Departament d'Interior segons esquema funcional de la Generalitat) tasques de control social .\nI que ells, que no es consideren antisistema, almenys, respectin les seves pròpies lleis: violació de comptes privats, publicació de propietat de dominis internet, monitorització no destinada a garantir la seguretat informàtica, però amb rerefons ideològic...\nCGT de Catalunya no espera de cap govern de cap Estat, que sigui cast i pur, que no tingui clavegueres i lampistes, és congènit a ells i per això no treballem per ocupar governs ni crear estats capitalistes. Però sí demanem, que quan s´enxampin, no ens prenguin per ximples. Per favor, no menteixin tant, que se'ls cauran les dents, i el dentista li hem de pagar nosaltres, amb uns impostos mal distribuïts per vosaltres.\nEspiar converses, missatges i monitoritzar xarxes socials de ciutadans, periodistes, sindicats i moviments socials de consciència lliure, és un atemptat a l'honor i a la llibertat de consciència, propi de règims totalitaris, que lluny de representar al poble, li tenen por a que s'expressi lliurement.\nBorden, llavors cavalquem!\nSecretariat Permanent CGT Catalunya,\nMembres de CESICAT de la Generalitat han vigilat a usuaris de Twitter per encàrrec dels Mossos d’Esquadra:\nAntirepressió, Comunicació alternativa, Corrupció, Drets humans, Mobilitzacions laborals, Seus de la CGT Catalunya


El dilluns 28 de juny es va inaugurar, en la seva 19a edició, la Re-Trobad@ Esportiva de Residències 2020-21. Aquesta trobada està adreçada a gent gran que viu en residències, i consisteix en una jornada esportiva en la que es realitzen diverses proves per a totes les persones residents que han estat entrenant.\nDegut al la actual situació sanitària, l’edició d’enguany tindrà alguns canvis substancials. La primera novetat és el canvi de nom: Re-Trobad@ Esportiva de Residències 2020-21, especificant d’una manera especial que enguany es poden tornar a trobar, acollint alhora de manera simbòlica el 2020, any en que no es va poder dur a terme aquest esdeveniment.\nUna altra novetat d’aquesta Re-Trobad@ és que no serà presencial, i cada residència organitzarà i realitzarà a cada centre les diferents proves establertes durant la setmana del 28 de juny al 2 de juliol.\nEnguany, com en edicions anteriors, hi participen centres residencials del Principat d’Andorra així com de la comarca de l’Alt Urgell i de la Cerdanya. Concretament hi participaran la Residència Clara Rabassa d’Andorra; el Centre Sociosanitari El Cedre d’Andorra; la Llar de Sant Josep de la Seu d’Urgell; la Residència Sant Roc de Bellver de la Cerdanya; la Fundació Hospital de Puigcerdà i la Fundació Sant Hospital de Sa Seu d’Urgell.\nL’acte d’inauguració del dia 28 de juny es va poder seguir per streaming, i es va comptar amb la participació de l’Arquebisbe d’Urgell, Joan-Enric Vives; l’alcalde de la Seu d’Urgell, Jordi Fàbrega; i la Ministra d’Afers Socials, Joventut i Igualtat del Govern d’Andorra, Judith Pallarès.


Una professional sanitària de l'Hospital Clínic agafa la mà d'un pacient ingressat a l'Àrea de Vigilància Intensiva, durant la cinquena onada de la pandèmia de la covid-19 a Catalunya.\nActualitzada 21/07/2021 a les 19:35\nEspanya ha registrat 30.587 nous positius de covid-19 i 18 defuncions més des de dimarts. D'aquesta manera, la xifra d'infectats des de l'inici de la pandèmia el març del 2020 és de 4.219.723 i la de víctimes és de 81.166, amb una incidència acumulada a 14 dies de 644,5 infeccions per cada 100.000 habitants. Catalunya encapçala els contagis en els últims 7 dies amb 44.028 casos, 1.000 menys que ahir, però gairebé el doble que el següent territori, Madrid amb 23.006. A Andalusia n'hi ha hagut 18.351, al País Valencià 13.033 i a Castella i Lleó 10.002. Des de l'inici de la pandèmia, Catalunya és on més contagis s'han acumulat, amb 785.624 casos, seguida de Madrid amb 778.350. En tercer lloc, més lluny, Andalusia amb 669.852.\nPel que fa a les defuncions, el Ministeri de Sanitat xifra en 81.166 el total de morts per coronavirus arreu de l'Estat espanyol, 18 més que dimarts. En els darrers 7 dies hi ha hagut 67 víctimes mortals, de les quals Andalusia n'ha registrat 20 i les Illes Canàries 9. A Castella i Lleó n'hi ha hagut 8 i tant a Catalunya com a Madrid n'hi ha hagut 6. A 7 Comunitats Autònomes no n'hi ha hagut cap l'última setmana.\nEn aquests moments al conjunt de l'Estat hi ha 7.255 pacients ingressats per la infecció, que ocupen el 6,07% de tots els llits disponibles. 1.180 persones estan ingressades a l'UCI, el 12,92% del total de llits per a crítics. A Catalunya hi ha 2.533 pacients a l'hospital per coronavirus, el 10,41%, i a l'UCI n'hi ha 474, cosa que suposa un 37,83% de la capacitat total.\nEn les darreres 24 hores hi ha hagut 1.399 persones hospitalitzades a l'Estat per la infecció i 955 han estat donades d'alta. D'aquestes hospitalitzacions, a Catalunya n'hi ha hagut 457, a Madrid 210, a Andalusia 164 i al País Valencià 106.\nD'altra banda, el 63,1% de la població espanyola ha rebut almenys una dosi de la vacuna contra la covid-19, segons ha informat el Ministeri de Sanitat a l'actualització diària de les dades del pla de vacunació. En concret, 29.956.479 persones han rebut com a mínim la primera dosi del vaccí. El nombre de persones amb la pauta completa arriba als 24.700.450, el 52,1% de la població.\nEl govern espanyol ha entregat a les comunitats autònomes i a l'Exèrcit fins a aquest 21 de juliol 55.918.413 dosis de les vacunes contra la covid-19 i fins ara se n'han administrat 52.293.044, que representen el 93,5% del total.\nA Catalunya, de les 9.044.440 dosis rebudes se n'han subministrat fins ara 8.421.680, el 93,1% del total. Hi ha 4.789.411 persones amb almenys una dosi i 4.059.077 amb la pauta completa.\nLa comunitat que més dosis ha rebut ha estat Andalusia 9.712.680 i fins ara n'ha administrat el 96,3% (9.357.953). Astúries ha injectat fins ara el 98,1% de les dosis que ha rebut (1.321.136 d'1.346.465), mentre que Melilla és el territori amb el percentatge més baix a dia d'avui, amb el 81,8% (78.299 de 95.740).\nLa Unió Europea ha adquirit per a Espanya fins al tercer trimestre de l'any 93.509.245 vacunes, de les quals fins ara l'Estat n'ha rebut el 60,1%, 56.167.615. A les que ha distribuït a les comunitats autònomes cal afegir les 30.030 que s'han entregat a Andorra, les 218.272 pendents d'entrega, les 215.768 que ha rebut l'Exèrcit (fins ara n'ha administrat 161.933, el 75%) i les 5.745 per a la Sanitat Exterior (se n'han administrat 3.125, el 54,4%).\nComenta el contingut : Espanya registra 30.587 nous casos de covid-19 amb 18 defuncions més des de dimarts


Pronokal Barcelona - Catalán\nel teu programa personalitzat per a perdre pes\namb control mèdic a Barcelona\nRàpid, eficaç i segur\nBaixa de pes sense efecte rebot\nQuantes dietes has realitzat sense èxit? Potser has seguit alguna fórmula d’aprimament que t’ha ofert internet, un company de treball, una amiga, el teu monitor del gimnàs … però no ha funcionat.\nAra ja saps que per baixar de pes de manera saludable i efectiva convé fer-ho amb supervisió mèdica.\nCom a metge expert en obesitat i alimentació, i a més entrenador personal, tinc com a objectiu prioritari ajudar-te a aconseguir el teu pes saludable i millorar els teus hàbits de vida perquè puguis mantenir aquest pes al llarg del temps.\nPorto anys confiant en el Mètode PnK de PronoKal Group, adaptant-lo segons la meva experiència professional perquè així arribis als teus objectius i puguis centrar-te en la teva vida, i no en la dieta.\nI si ja has fet anteriorment aquest mètode, i necessites renovar-lo, descobriràs com puc ajudar-te a estabilitzar el teu pes definitivament.\nL’èxit d’aquest tractament resideix, no només en la pèrdua ràpida de pes, sinó en el canvi permanent en l’estil de vida, gràcies a la reeducació alimentària.\nTu també vols baixar de pes de forma ràpida i sense efecte rebot?\nDemana aquí la teva cita\nLa meva adaptació del mètode Pnk de PronoKal Group\nAquest mètode realitza un abordatge integral que inclou dieta, activitat física i seguiment mèdic. Ja que soc metge i entrenador físic, m'encarrego personalment de tot el procés.\nTé una sòlida base científica i resultats contrastats. Perdràs pes de forma eficaç i segura, eliminant el greix que sobra, conservant el múscul i fins i tot augmentant la massa muscular.\nAquest mètode ha de ser prescrit obligatòriament per un metge. Només els metges podem avaluar la teva situació real de salut, prescriure analítiques i adaptar la dieta a les teves necessitats.\nAdapto i personalitzo la dieta proteïnada perquè t’aporti la quantitat de proteïnes adequades per al teu organisme. A més, és una dieta baixa en hidrats i en greixos, per això perds pes sense perdre múscul.\nAquest mètode és més que una dieta per aprimar-se. T'ajudaré a realitzar un procés de reeducació alimentària amb el qual aprendràs a mantenir el teu pes en el temps, sense efecte rebot.\nÉs un programa personalitzat on tinc en compte els teus gustos i estil de vida. La meva experiència em permet adaptar el mètode perquè puguis socialitzar i no et sentis condicionat per la dieta.\nHas fet el teu primer pas per trobar-te millor i per fi ens coneixem. A la primera consulta realitzem un estudi exhaustiu per conèixer quin és el teu estat metabòlic i els teus hàbits dietètics i d’exercici. Amb l’historial mèdic complet establim els objectius de pèrdua de pes.\nPERDS GREIX, NO MÚSCUL\nA diferència d’altres metges que treballen amb el Mètode PnK de PronoKal, i basant-me en la meva experiència com a metge i entrenador físic, adaptaré el tractament perquè aconsegueixis perdre el pes i el greix que et sobra, fàcilment, sense passar gana i sense perdre múscul. Per això seguiràs una dieta proteïnada amb productes PronoKal® que aporten proteïnes d’alt valor biològic i són baixos en carbohidrats. Davant l’absència d’hidrats de carboni el teu cos entra en cetosi, és a dir, només utilitza els greixos com a font d’energia.\nQuan ja has perdut tot el pes que vols, a poc a poc, amb la meva supervisió mèdica, reincorpores a la teva alimentació tots els nutrients bàsics a través d’aliments naturals per aconseguir una dieta equilibrada. Al mateix temps, adquireixes nous hàbits alimentaris sans i equilibrats. D’aquesta manera has d’arribar al pes que ens hem marcat com a objectiu amb visites programades cada tres setmanes.\nJa has arribat al teu pes òptim! És el moment d’estabilitzar-lo i conservar-lo. En funció del teu ritme de vida, t’indico quines són les teves necessitats de consum energètic diari. Així pots seguir una alimentació equilibrada evitant qualsevol recaiguda.\nPer consolidar els teus nous hàbits de vida i evitar l’efecte rebot, realitzarem les visites cada quatre setmanes. Si ho desitges, podràs continuar rebent suport mèdic durant 2 anys per seguir valorant els teus resultats i manteniment. L’important és que aprenguis a cuidar-te i que ho facis sempre.\nFes-ho per la teva salut, per aquesta roba que vols posar-te, per estar àgil i, sobretot, per sentir-te a gust amb tu.\nSoc aquí per ajudar-te a canviar. Ara et toca a tu fer el primer pas.\nTu esculls com fer-ho.